url: =GZA: Khrismas thupha paihna & tangkona (December 2018) :: ZOMI DAILY\nposted on 20 December 2018 at 1:31 pm Lomkholna: GZA, News, Zomi\nPianna Zogam leh sim leitung mun khempeuh ah kikhenthang a, a om Zomite khempeuh aw, eite hong gumding leitung ah mihing bang a hong suak i Topa Jesuh mintawh kong hopih uh hi.\n“Leitung lungdam Topa hong pai, Kumpi za ngah ding hi…” ci-a mi khempeuh lungdamna leh daihna hong puak i Topa Jesuh suah hun in koi koi a om Zomi khempeuh tung ah tua daihna leh lungdamna hih Khrismas hun sung a thak in hong tung kim ciat ta hen!\nJesuh leitung a mibang a hong pian na pen kipumkhatna, kilemna leh daihna ngah in i nuntaktheihna ding a hi hi. Tua bang na lianpi leh thupha te hong tut theihna ding in i Topa hong tot lampi pen niamtuhna gan annekna kuang a hi hi. Tua niamtuh Pasian khut mah in eite lungsim kikhatna hong guan hi. (2 Khangtangthu 30:12). Hih Khrismas hun leh hong tung ding kumtak 2019 Pasian in Zo suantate vannuai cidam ludamna, mai nawt daupaina te hong pia hen la, i minam bup daihna tawh hong tuam ta hen! ci-in thupha kong paih uh hi.\n2018 November 26-29 kikal Kalaymyo Siadaw Huang, Assumption Hall ah GZA Makaihna tawh Zomi Ministers te leh GZA Makai pawlkhat kimuhna pan a thutangko khiatna te kong zelh khia uh hi. Zomi khempeuh in i nuntakpih ding in pom tek ni ci-in kong hanthawn uh hi.\nKAWLGAM nitumna lam Zomite lakah kum zakhat val (1899-2018) hong tualbual khin lungdamnathu (gospel) in thuzui masate mimal nuntakna nakhelin Zomibup nuntakzia le pupa ngeina hoihlo khempeuh zong hong kikhel sak hi. Lungdamna thu i hong puak Khristian biakna in kikhelna biakna (Conversion and Transformation) ahi hi. Ahi zongin kum zaval hong cin ciangin hunlap dingin tua Gospel thu gil ih let kawmmah in Khristian biakna zong athak in bulhtuah ding kisamta hi. Tua ahih manin 2018 kum November kha (26-29) sungin Roman Catholic Church, Protestant leh Pentecostal pawlte pan a hunbit Pasian nasemte Kalaymyo, Sayadaw huangah a kibawl kimuhkhopna panin a nuai-a thute thuzui mi khempeuh in theihtuak zuihtuak hi, ci-in kong taangko khia uh hi.\n4. Tuma kum zakhat sung teng gupkhiatnathu i gen pen mihingte kha hotkhiatna thu bekbek i gen hi (human salvation). Ahi zongin Khrist hong ken lungdamnathu in piansaknate vaannuai gupkhiatnathu ahi hi (ecological salvation). Banghang hiam cih leh Pasian in tua a piang na khempeuh a cing a keem a vaan dingin mihingte hong bawl hong piang sak hi (Piancil 1:26). Mihing te’n mawhna bawlin samsiatna a thuak uh ciangin piansak nate khempeuh in zong tua samsiatna mihingte tawh thuak khawm hi (co-victim of the curse). Tua ahihmanin gupkhiatna ni lamenin ngaklah a, thuum-in tau-in om uh hi (Rom 8:18-25). Tua hi-a, i mission nasep na-ah, kha hotkhiatna I gen ban ah singkung lopa, ganhing namcin, tui, huihte a kipan kiim leh paam cingin, cimang saklo a puahna zuunna (ecological mission) nasep te i vekpi-in khut kilenin i semkhawm ding hi.\nHih a tunga thute pawlpi khatbek in semlo-in Zomi Khristian Pawl khempeuh leh Pawlpi khempeuh in semkhawm liailiai in kumzalom 21 ading ZOMI KHRISTIAN BIAKNA kilangkhiasak dingin Khristian Pawlpi khempeuh in i hanciam ding hi. Nimit: December 19, 2018\nPrevious: Naungek khat a’dingin a lauhuai natna pawlkhat\nNext: No kuasuan leh khak, kua tate, tute nahi uhhiam? ~ Hang Cin Hau


timestamp: atn

url: =Night Shift in Macpherson / Potong Pasir | Retail & Sales Jobs | Gumtree Classifieds Singapore\n"night shift" in Retail & Sales Jobs in Macpherson / Potong Pasir\nAlert Filters: Retail & Sales Jobs in East (Keyword:"night shift")\nAirport Customer Service Needed $1,800 to $2,500 Established Local Company Salary: $1,800 to $2,500 Commission Incentives *Shift Hours required (Morning & Night Shift) Location: Changi Airport Duties and Responsibilities •\tAttend to customers. •\tSupport Daily store operations , stock replenishments Req ...\nSales Staff x4 Salary: upto $1,600 Benefits + Bonus, Shift Work\nSales Staff x4Salary: upto $1,600Benefits + BonusShift Work: Morning, Afternoon, NightLocation: NorthEastResponsibilities:Handle daily operations activities such as cashiering, kitchen preparation, dishwashingHandle store opening and closing (for morning and night shift respectively)Invite passer bys and welcome customers at the cashierGreet and serve customers in a friendly and fast mannerAssist ...\nGet a daily alert with: Retail & Sales Jobs in East (Keyword:"night shift")


url: =Top 10. Roma. Ghid turistic vizual\nCod Produs: SKU50414 Ai nevoie de ajutor? 0752114114


url: =06. Zolei Aw – EimiZaideih\n06. Zolei Aw\n“06. Zolei Aw” from Tunnu Zogam -I . Genre: www.eimizaideih.in.\nJesu Hoih Zaw\nTopa kiang pan\nA tak itna


url: =Luka 3 | Siantongluan.net\nLuka 3 |\nGam tampi a uk Sisar Tiberius in a ukzawh a kum sawmlengana, Pontias Pilat in Judea gam ukin, Herod in Galilee gam ukin, a nau Filip in Iturea gam leh Trakhonitis gam ukin, Lysanias in Abilene gam uk a,\nAnnas leh Kaiafas in siampi lianpen a sep laitakin sehnel gamah a om, Zekhariah tapa Johan tungah, Pasian thu hong tung hi.\nTua ahih ciangin Jordan Gun kiim gam khempeuhah Johan pai kawikawi a, kamsang Isaiah in Lai Siangtho sungah a gelh mah bangin, "Na mawhna panun kisik un la tui kiphum un. Tua hi leh Pasian in na mawhnate uh hong maisak ding hi," ci-in thu a hilh hi.\nIsaiah in hih bangin na gelh hi: "Gamsungah mi khat kiko a, Topa paina ding lampi bawl un la, a tot ding lampi tangsak un.\nKuam thuk khempeuh kivukdim ding a, mual lian mual neu khempeuh kitotam ding hi. Lam kawite kitangsak ding a, a leihumte kinelsak ding hi.\nMi khempeuh in Pasian hotkhiatna ngah ding uh hi," ci-in a kigelh hi.\nAma tuiphum ding utin a hong pai mi tampite kiangah Johan in, "Gul bangin ngian a zang note aw, hong tungding Pasian hehna panin na suahtak theihna ding uh kua in hong gen ahi hiam?\nNa kisikna uh a kilatna dingin gamta un. Note khatlekhat in, Abraham suante ihi ngawn hi, mawkcih kei un. Ken kong cihin-ah, Pasian in hih suangte nangawn Abraham suanlekhakte-in bawl thei lel hi.\nTu mahmahin sing a bulphuk dingin hei tawh kingimzo hi. Gah hoih a gahlo singkung khempeuh kiphukin meikhuk sungah kikhul ding hi," a ci hi.\nTua ciangin mihonpite in, "Tua bang ahih leh bangci gamtat ding ka hi uh hiam?" ci-in a dot uh ciangin\nJohan in, "Puanak nih a nei mipa in a neilote hawm un la, annek ding a neite in a neilote hawm un," ci-in a dawng hi.\nSiahdongte pawlkhat zong tui a kiphum dingin hong pai-in Johan kiangah, "Sia aw, bangci gamtat ding ka hi uh hiam?" ci-in a dong uh hi.\nAmah in, "Na don dingun a kilawm zahval na dong kei un," ci-in a dawng hi.\nGalkap pawlkhatte in zong ama kiangah, "Kote, bangci gamtat ding ka hi uh hiam?" ci-in a dot uh ciangin, "Zawhthawh thu tawh ahi a, a manlopi-in mawhsakna tawh ahi zongin kuama sum sut kei un la, na khasum ngahzah uh tawh lungkim un," ci-in a dawng hi.\nThulian khat peuhpeuh hong piang ding hi, ci-in mite lawpna hong khang semsem a, hihpa pen Khrih hi khading hi, ci-in mite in a lungsim uhah a ngaihsun uh hi.\nTua ahih ciangin Johan in amaute kiangah, "Keimah in tui sungah note ka hong phum hi; ahi zongin kei sangin nakpi takin a lianzaw khat hong pailai ding hi. Ama khedap khau a sutsak ding nangawnin kei ka kilawmzo nai kei hi. Amah in Kha Siangtho leh mei sungah note hong phum ding hi.\nA buh cilsate a zapsiangna dingin amah in a khutsungah lawhpi tawi a, a takteng ansal sungah koihin, a siteng a mit ngeilo mei sungah a khul ding hi," ci-in a gen hi.\nTua bangin a lam tuamtuamin Johan in mite hanthawnin Lungdamna Thu a hilh hi.\nAhi zongin, gam ukpa Herod in ama naupa zi Herodias a tenpihna hang leh a gamtat hoihlohna a tuamtuamte hangin Johan in Herod a taii hi.\nTua ciangin Herod in thong sungah Johan khia a, a gamtatsiatna a behlap lailai hi.\nMi khempeuh a kituiphum khit uh ciangin Jesuh zong a kituiphum hi. Jesuh in thu a nget laitakin vantung kihong a,\nvakhu pumpi lim nei-in Kha Siangtho ama tungah hong kumsuk hi. Tua laitakin vantung panin aw khat hong ging a, "Nang pen ka it ka Tapa na hi a, nangma tungah ka lungkim mahmah hi," a ci hi.\nNasep a kipat ciangin Jesuh ama khan kum sawmthum bang a pha hi. Mite in ama pa Josef hi, ci-in a ngaihsun uh hi. Josef pa Heli,\nHeli pa Matthat, Matthat pa Levi, Levi pa Melkhi, Melkhi pa Jannai, Jannai pa Josef,\nJosef pa Mattathias, Mattathias pa Amos, Amos pa Nahum, Nahum pa Esli, Esli pa Naggai,\nNaggai pa Maath, Maath pa Mattathias, Mattathias pa Semein, Semein pa Josek, Josek pa Joda,\nJoda pa Joanan, Joanan pa Resa, Resa pa Zerubbabel, Zerubbabel pa Shealtiel, Shealtiel pa Neri,\nNeri pa Melkhi, Melkhi pa Addi, Addi pa Kosam, Kosam pa Elmadam, Elmadam pa Er,\nEr pa Joshua, Joshua pa Eliezer, Eliezer pa Jorim, Jorim pa Matthat, Matthat pa Levi,\nLevi pa Simeon, Simeon pa Judah, Judah pa Josef, Josef pa Jonam, Jonam pa Eliakim,\nEliakim pa Melea, Melea pa Menna, Menna pa Mattatha, Mattatha pa Nathan, Nathan pa David,\nDavid pa Jessi, Jessi pa Obed, Obed pa Boaz, Boaz pa Salmon, Salmon pa Nahshon,\nNahshon pa Amminadab, Amminadab pa Admin, Admin pa Hezron, Hezron pa Perez, Perez pa Judah,\nJudah pa Jakob, Jakob pa Isaac, Isaac pa Abraham, Abraham pa Terah, Terah pa Nahor,\nNahor pa Serug, Serug pa Reu, Reu pa Peleg, Peleg pa Eber, Eber pa Shelah,\nShelah pa Kainan, Kainan pa Arpakshad, Arpakshad pa Shem, Shem pa Noah, Noah pa Lamek,\nLamek pa Methuselah, Methuselah pa Enok, Enok pa Jared, Jared pa Mahalaleel, Mahalaleel pa Kainan,\nKainan pa Enos, Enos pa Seth, Seth pa Adam, Adam pa Pasian ahi hi.\nTedim Lai Siangtho / Laibu: Luka 3


url: =THE TOP 10 Kauai Bike Tours (w/Prices)\nTop Kauai Bike Tours\nWhat are the best Bike Tours in Kauai?\nThe best Bike Tours in Kauai according to Viator travelers are:\nWhat Bike Tours in Kauai are taking additional safety precautions?\nWhat Bike Tours in Kauai are good for avoiding crowds?


url: =“Adventus” le “Sweet December” - Zomi Adventist Innkuan\nHih pen “ Topa Jesu amasa hong paina” ahi hi. Ei te upna ah Topa Jesu pen Leitung bei ciang in khat vei hong pai kong pai kik ding hi ci in hong vaikha hi. (Mt. 24: 30; 25: 31) Tua hong paikik ding hun pen “anih veina hong paina” kici hi. “Topa hong pai nading lampi bawl unla, a tot ding lampi tangsak un…” (Mt. 3:3). Cathoic Pawlpi ii biakpiak hun pai zia pen “Adventus kal masa pen November kha bei kuan (ahl) December kal masa sung in tung den hi. Adventus hun sung pen nipi kal 4 sawt hi.\nPawlpi in March (25) ni pen “Vantungmi Gabriel in Tonu Maria kiang ah thu azaksak ni”(Annunciation of the Lord) in ciamteh in tua pawi ih bawl hi. Lam khat pan cileng Khasiangtho vanliatna tawh Tonu Maria ii gilsung ah thu in mihing hong suahni pawi zong ahi hi. Tua ni pan kipan in kha (9) khit ciang Topa Jesu hong suak in Chistmas pawi pen December (25) ni in ciamteh in kibawl hi. Adventus hun sung in Pawlpi in ei te ih lungsim ih kipuah phat ding in hong hanthawn ahi hi. Hih Adventus hun pen Topa Jesu hong suah ding hun ih theihna hang in lungdam kipak hun ahihmah bang in lam-etna ih ngah hun zong ahi hi. Ahizong in ataktak in ih lungdam kipak ding hun pen Christmas pawi ni ahi hi. Tua ahihman in Christmas pawi ii athupitna ih peen sak loh nading in Pawlpi in pilvang tak in kigin hun hong pia ahi hi.\nPawlpi in hihzah tak in thuk ngaihsut in Christmas pawi ii khiatna a peen loh nading in Adventus hun sung in gualnopna pawi te bawl ding tha hong pia lo ahi hi. Biakinn sung ah biakpiak hun sung in zong lasak te hita leh, Organ le adang tum theih tuamtuam te ih zatna ah hitaleh, Pasian tau tung pak tawh ih zep dan hitaleh Adventu hun tawh kituak in ih zat ding Pawlpi in hong hanthawn hi. Tua hi aa Christmas pawi ii lungdamna te ahun tung nailo pi in phuahtawm gualnop kholh loh ding zong kidop ding ahi hi. Tua mah bang in Adventu hun sung in kitenna zong akilawm bang in ih bawl ding Pawlpi in hong phawksak hi. Missa bawl hun sung in lungdam tak aa ihsak ahi “Vangsang bel ah Pasian minthang tahen” cih “Gloria” la zong kisa lo hi.\nHong suak ding naungek Jesu pen mi khempeuh in a lungtang sung uh ah hoihtak kiging khol in suaksak thei ciat tahen” ci in thu kong ngetsak hi. Lailet: Peter Suumpi/ Ma Kasha (Momauk)\n(4) ဆရာတော် ဆိုတေးရိုဖမော (ငြိမ်း) ဘာသာပြန်ဆိုထားသည့် “ကက်သလစ်အသင်းတော်၏ ဝတ်ပြုခြင်းနှစ် (အေ) တနင်္ဂနွေနေ့၊ ကျမ်းစာရှင်းလင်းချက်များ”။\nPrev post MSS 11: ဒုံရင်းပြန်၍ဖောက်ပြန်သောလူမျိုး\nNext post Who is Israel?


url: =Voksa Bak Nih le Naupang Khat - TUNGZANG NEWS\nVoksa Bak Nih le Naupang Khat\nKawlgam khuata mizawng veng khat aom temple khatah mihau khatin naupangte kaikhawmin an vakna khat va nei hi. Naupangte zong an lim, meh lim nek khak ding lawp takin hong kigual ngeingai uh hi.\nAnteh kan, be-meh le vosak bakpi nih ciat kuang sungah thuksa in hawm sakin a nekkhawm zaihzaih uh an-vakte innkuan in zong en-in lungkim mahmah uh hi. Tua leh naupang khat ankuang sungah voksa omlo-in be-meh le buh bek lukun a ne naupang khat mukha citciat uh hi.\nAn-hawmte kiangah hih naupang voksa pia khalo na hi uh hiam? ci-in a dot uh leh an-hawmte in a kibangin naupangte a piak kim lam uh gen hi. An-vakpa lung himawh ahih manin naupang pa gei ah pai in hopih ding a sawm leh naupang pa lukhu tawi sung pan voksa bak nih na kitun a muh sak hi.\nNaupang pa zong khitui luangsa in an-vakpa hong hopih aa "ko ka inn vuah sa-meh ne zo ngei lo, ka Nu in vosak duh mahmah ing cih gen zelzel ahih ciang a, ka Nu a ding puak nuam ka hih manin kei nektang voksa a sel sim hing" ci-in gen hi. Thu piang takpi khat ahi hi.\nI kideih sakna ahih leh phawk huaite I phawkkhak ding ahi hi.\n1/27/2018 02:42:05 am


url: =April 29, 2014 - ZoAw Radio - AWR\nAWR pen kaneu cil pek pan kazak leh kangaih den hi a, thugil, thu manpha tampi hong gingkhia den ahih manin, Mission takpi khat ahihna kahong tangko sawn hi. Leitung khuahun luanzia leh i Kawlgam sung mahmah zong, Democracy maingat ihihna tawh kizui in, 2014 Census mahmah ahzong ihihna man Zomi mah in kiciapteh theihna thupha Pasian in hong honsak ta cih imuh tek thu ahihi.\nKhuahun zui in, AWR inzong Chin panin Zomi mah tawh hong laihkik thei le uh teh deihhuai leh lunggulh huai kasa mahmah hi. CRC (Chin Refugee Committee) ten Hakha pau pen Chin Language khawng hong cih tak uh teh thuman deih te adingin hong san hak simtham a, Malaysia gamsung ah ZAM (Zomi Association of Malaysia) hong piankhiatna bulpi sung panin thu guipi khat ahihi.\nAbeisa ah Chin kicih tantan khawngte pen "Pathat tokhum guan" dinmun kihi a, Zomi mintawh nasemte gilbem khawngah silah nungta dinmun in simmawh bawlsiatna athuak Zomi salpha nih le thum om uhhi. Tu in ihihna diktak idinpih theih hun hongtung ta ahih manin, ahun zui in gamtang siam ni. Zomi ading deihsakna tawh hong tangko AWR Zomi tanute tungah zahtakna tawh lungdamna lianpi kahong ko phapha hi.


url: =Makai pawlkhat tungpan khaici hoihlo ~ Nang Khan Pau :: ZOMI DAILY\nMakai pawlkhat tungpan khaici hoihlo ~ Nang Khan Pau\nposted on 2 December 2015 at 8:00 am Lomkholna: Article, NangKhanPau\nCommunity Or kipawlna makai asem imuan isuan tata in makai asep laitak un,\nKipawlna ah makai ahih man’n mipi nautang in zahtak bawl in thupi kisa mahmah hi mah leh Makai ten tua kipawlna siksan in, a mau mimal hamphatna ding bekbek azong makai kitam mahmah ahih man’n, kipawlna in bangmah khantona ngahlo in,a mau mimal in nuamsa mahmah ahih lam tuhun khuahun paizia ahi tammaw cici ing e…\nMinam kipawlna, Biakna kipawlna ah, adiakdiak in Zogam huamsung ah i etphat kikteh maikai (Biakna) ten kipawlna ah asep hun abeiciang kasepding ci in, kiginglua uh ahih man in, akipawlna in bangmah khantona ommello in anusia tam mahmah cileng kikhiallo ding hi. mimal aipeng sepding lampi khatpen kipawlna makai asep hunsung in, buaipih zaw uh a, mimal in lawhcing mahmah uh hi.\nMakaiten Vision hoihpipi aneih uh hang in, avisonte uh mimal aipeng in nei pahpah uh a, Kipawlna ah makai hi napi’n akipawlna ah tua visionte phungvuh nuamlo uh hi. Kipawlna ah aviasionte kisem leh makai asep khit uh teh amau sepding omlo ding hi cihpen lunghi mawh ban ah sum ngah nading zong omlo ding cih ahihi. Akha siathuai thukhat ah, tua makaite pen kipawlna (Convention) Local pan sumbul kidong teng tawh khasum kipia ahihlam thei napi’n amau mimal aipeng vaitawh hongbuai uh pen akhasiat huai penpen thu ahihi.\nKipawlna phungvuh nasep khopding pen makai tampite lungsimsung ah tengmello in, kipawlna ah makai kasep sung ken bang maban zong ding cihtawh buaizaw i hih man in, hong kahto ding makai thak ten mai ate sep bangbang hong kici lel ding ahih man a, minam bup, kipawlna buppi suplawh dikdekna hong khang semsem in mimal khantona bek hong piang lel ding hi..\nMipi in zahtak in pakta ahih man in tua siksan a, mimal aipeng nasepna lampi zonna minam bup suplawhna hi’n,mipi nautang ten ahiding mah kisa kha veve in asep khempeuh kipakta lai veve hi. Avisionte uh Kipawlna tawh semkhawm theile hang i kipawlna (convention) minam bup khanto nading in mazang zaw ngelding hina pi’n, Makai ten minam sungah khaici hoihlo i tuhtuh lam kitheilo in, ka minam nasepna/ka Pasian nasepna ci in ki phatphat zawlai tazen hi hang..Maban ding khasiat huai mahmah ding hi…ei le ei kivalh tum sawm den i hih man in ..Guai aw ngaihsun pha dih ni… Nang Khan Pau (15798 SE Division St # 21\nPortland, Oregon 97236 USA. Cell Ph:503 875 7141)\nPrevious: Giabang Zuunni ~ Rev. Langh Za Kap\nNext: Facebook CEO Mark Zuckerberg in tanu khat nei\nPau khan Thang says\n2 December 2015 at 11:28 am\nHoih mahmah ei,na artical gelh.\n2014 new Zealand ah Zo ngeina Khuado Pawi thu tak ki bawlding\nTitanic Tembawpi tung pan thalakna\nZIUSA Genvai Thupulakna: Nu Ning Khan Vung, Tulsa, Oklahoma\nHong nusia Tg. Anthony Lian Lam Mang (Manlun) tungtang thuzaksak kik na


url: =A zi tawh en kenla Khrih tawh en zaw in ~ Evan. Suangh Dal :: ZOMI DAILY\nposted on 12 December 2021 at 12:13 am Lomkholna: Biakna, News, SuanghDal\n1. Jesuh Khrih bulphuh lo sermon khat pen zatui zaha omlo zatopi tawh kibang hi. Mawhna pen hong sisak thei natna lauhuai penpen hi-a, Jesuh Khrih bek tua damna zatui ahi hi.\nTuhun teh Pastor tampi takin kuan sermon thuhilh simin Jesuh thu hel zo kinken ding ci nuam ta uh hi. Sermon sim Jesuh Khrih na hel theih keileh, na laitat (Christ centre preaching) kinken theih nai kei leh Jesuh Khrih’ thuhilhpa (the preacher of Christ) na hi nai kei hi. Ahang in bang sermon bang sermon na hilh zongin Jesuh Khrih kihel thei hi. Jesuh Khrih tawh naa khempeuh kipiangsak himawk hiven.\n2. Numei in a pasal a citak dingin bawl thei lo hi. Pasal in Khrih tungah a hong cihtak teh a zi’ tungah hong citak thei pan ding hi. Tua cihtakna pen Kha Siangtho nasepna ii gah khat ahi hi.\nA zi gina ngap lo a pasal in heuh cihtak pih mahmah khawng na cihsan mawkmawk uh cihtakna i cih pen Khrih tungah a kipiak hang hizaw hi ven. A pasal Khrih tungah a cihtakna a zi-in a hamphat pih hizaw hi. A zi tawh en-in haza kha kenla, Khrih tungah a cihtakna tawh en in pakta zaw in.\n1. Mi tampi takte in Lungdamnathu taktak a kigen a kihilh a kipost te hua pian philh-phelh geuh tek uh a, thusim lo san hamtangin, thangpaih ngaihsut khek-khok geuh uh hi. Banghang hiam cihleh Lungdamnathu taktak i cih in mawhna thu tawh sual ngekngek hi.\n2. An duh tui duh zahin Pasian’ deihna mah a ci tangtang mi in Pasian’ ompihna nisim in zong ding-a, Nipi Ni bekin Didi sa lo ding hi.\n3. Pastor pa ii nasep pen tuute vak ding ahi hi. Tuute lakah keel hong pai pen poi lo a, ahi zongin Pastor pa in tuute a an vak ngei pia loin keelte khualna in a an vak zia (menu) a laih pah leplap pen poi pet mah hi. Biakpiakna icih pen tuute ading bek ahi hi, Okay.\n4. Tuhun teh Pawlpite in Lungdamnathu taktak awlmawh nawn lo lua ta uh hi. Tua ahih manin Lungdamnathu taktak na hilh leh tua bang Pawlpite ii gensiatna (vilified) thuak ding cih theihsa hi.\nTua bang Pawlpi upa makai Sya teng in Lungdamnathu taktak a gen pa pen mi ii muhkhialh dingin lang gen kiangkiang ding uh a, tua pa thu ahi lo lam-a kikupna tawh a mau kilem lo teng kimai-etna kigual nopna-in nuihciam lel san lai lingling ding uh hi.\nA thu gen dan pen Kha thu a nial hi. Gnostic thuhilhna hi. Hun lui laidan hi. A tuamkai pian hi. Ei pawl upna dan taktak hi kei. Pawlpi khenkham ding nam hi. Tuhun tawh kituak kei, cih bangdan nengneng tawh ahi lopi-in tua pa a kimukhial dingin kigen ding uh hi. Vilify = သားပုပ်လေလွှင့်ပြောဆို… Evan. Suangh Dal\nPrevious: USA, Illinois pan PU Nang Za Dal (Haupi, Phaipi) in hongnusia\nNext: USA, Kentucky sung Tornado huihpi in nawkgawp


url: =Photo by Leo Photography Kaos Kustom Fangs makes the best Custom Fangs, Gnarled Zombie Teeth, Werewolf Fangs, Tusks, and Vampire Teeth! Our New Mail Order Processes gets you fanged anytime, anywhere. FANG ON!


url: =(K)(K) hi guys! Lets have fun ;)\n"(K)(K) hi guys! Lets have fun ;)"


url: =Sia.Rev. Dr. Do Kham a sih na Hotel leh Manager te tawh ki muh na\nSia.Do Kham a it Zomi akua ma peuh,\nSia.Do Kham Vai lei tung bup Zomi khem peuh ki thei nuam, ki lung hi mawh tek ahih na tawh hih theih zah2 in ka va zing kan aa, a nuai aa bang in ong thei sak sawn ingh.\n1. Tu zing sang Nai 7:45am in a zin tun a sih na mun Motel 6 ah ka va zing pai aa, General Manager nu ahi Aleice Whitaker leh Sia. Do Kham vai a thei. Phawk masa leh Police te a ko ma sa pen nu tawh ki ho thei ingh.\nA mau a gen nah, Sia Do Kham sat: after mid night hotel ah check in in, Sunday 11:00am check out ding hi na pin, sun 12:00 pawl in a ma om na room ph: a sap sap uh lelah ki dawng lo, a kong a va kiu(knock)ta zong un ki dawng lo in Police Sam in a lut vua leh, Sia Do Kham a si sa in a khan sung ah mu uh ci hi.\nPolice ten' investigation teng a bawl Khit uh 5pm kiim aa Ambulance tawh Police ten Pua khia uh ci. Ama ii van te a inn kuan pih te khat peuh ong lak kul ding ci hi. Hotel ten kem lai.\n2. Anne Arundel County Police dept ka dot leh a luang pen, tu lai tak Baltimore Medical Examiner Office ah om ci.\n3. Baltimore Medical Examiner Office ka dot leh, tu sun lam in, a luang ki release thei ta ding ci.\n4. Sia.Do Kham tanu Mary Kham leh Sia. Pa ii a U pa tapa Mang sen tu sun 12:00 in Baltimore, MD ong Tung ding uh ciin, kei ma Ku dai va dawn in, Hotel ah a van te va lak pih in, Baltimore Medical Examiner zum ka na pai pih ding hi.\n5. Maan pawl khat\n1/8/2018 01:23:06 am\n2/7/2018 02:39:03 am


url: =PU THAWNG ZA KHUP' KHEKHAP PANGLONG AH'. - Laibu Saal\nHome > Thuluui/Articles > PU THAWNG ZA KHUP' KHEKHAP PANGLONG AH'.\nPU THAWNG ZA KHUP' KHEKHAP PANGLONG AH'.\nPu Thawng Za Khup' Khekhap Panglong ah...\nPu Thawng Za Khup (Pu Thawng Za Khup Tangthu link).\nNLD khangno(central committee) te makaihna tawh tukum Union Day ni muakna dingin mualmi political party (9)+NLD tawh Panglong, Shan State ah bawl ding cih Mandalay khuapi ah jan31-1feb,2015 kikupnawina ka neih khit uh teh tukum Union Day muakna Panglong, Shan state ah akhiatna neitakin bawl ding, tua ban ah vekpi thukimna tawh tangkona(statement) khat hawmkhia ding, tua tangkona pen president Thein Sein, Union parliament speaker Thura Shwe Man leh upper house speaker Khin Aung Myint leh Min Aung Hlaing(commander-in -chief of defence services) cih vekpi thukimna ka nei uh hi.\nKei leh lawmpa Tg. Cin Lian Khai pen I Zomi minsel party ahi Zomi Congress for Democracy(ZCD) taangmi dingin ka na kihel thei uh hi. Atungah gensa mah bangin, Mandalay thukimna(draft) teng Feb. 11,2015 ni tak teh ahoih pen ding lunggulhna tawh vekpi thukimna ngahna dingin kisel ciatciat ka kikup ngiatngiat khit uh teh feb.12,2015 ah tangko dingin thukimna namli ka nei thei uh hi. Tuate in :\n(1) Thumanlo 2008 thukhunpi puahphakik ding ahih kei leh athak dang Democracy piciangtawh kituak gambut thukhunpi ding khat gelhpha ding,\n(2) 1947 kum I makaipite Panglong thukimna siksanin Union parliament in amanlang thei penin minambup makaite tawh a muibun kihona(political dialogue) aneih nading uh,\n(3) Federal Democratic Myanmar ahih nading gambup kumpi leh Union Parliament(pyitaungsu hluttaw) tawh kipawlin a kisaikha khempeuh(stakeholder) in khut kilenkhawm leh kamciamna khat mipi tungah amanlangtak hong piakna ding uh leh\n(4) Gamthu leh ama hamphatna ding angetna hangin bawlsiatna leh thongkumna athuak khempeuh paulap omlo avekpi thuneite in akhahkhiat nadig uh cihte gambup thuneite tungah hanthotna leh ngetna ka nei uh hi.\n(i) Union Day Hong Piankhiatna\n1885 kumin Myanmar gambup British Empire khutnuai-ah kitung hi. Tua zawh kum 62 khit tak teh1947 kumin mualmi zangmi kigawm khawm, nopnate ah nuamsa khawm, haksatnate ah kipanpih khawm diamdiam ding, minam khat leh khat liangkokikimna nei ding, minam, biakna ngeina, numei pasal kideidanlo liankokikimna (national equality) ngah khawm ding,\nasuakta gamkhat phutkhia ding cih banah Gen. Aung San leh kawlmi makaite kiangah British prime minister Clement Atlee kalhna ahi; suahtakna na deih uh aa; mualgam leh zanggam(hills&mainlands) tawh asuakta gam(sovereign state) na ut uh leh mualmite thukimna leh khensatna ong lak in; a cih tak teh hibang gambup kibelpawl khopna ni(union day) leh suahtakna ngahna ding thubulpi hong piangkhia ahi hi.\nTua ahih manin; Shan state;Panglong khua ah mualmi makai Shan ukpite; Kachin makai Duwa te; Chin state bup taangmi dingin ei Zomi makaipi Pu Thawng Za Khup(U Thaung Za Khup;official gelhdan); Pu Hlur Hmung(Falam); Pu Kio Mang(Hakha) cih mualmi makaite leh zanggam lam pan Rakhine;Mon;Bamar taangmi aitangin Gen Aung San leh makai dang tengin kamciamna thukimna ahi;kideidanlo; suahtakna kibang; liangkokikimna ding; unau khat ihih man mapang khawm;lung kikhatin mikang gamkekte khut pan suahtakna ngah ding ci'n Panglong khawmpi(Panglong conference) tungtawnin Panglong thukimna (Panglong agreement) hong nei khia uh ahi hi. Thukizom khatin; ei Zomi sungah nidang thuleng; laigelh kamging kiza thei zel khatah Panglong thukimna ah Pu Thawng Za Khup banah adangdang khat peuh in zongh letmatthuhna(suaikaihna) nei dan khong zong thuging kiza zel thei hi.Ahizongin;tutung ka va muh; ka khut tawh ka khoih;ka mit tawh ka\nmuh Panglong mualsuangah makaipi mihing(23)minte Panglong mualsuangpi(Panglong milestone) na kigual diudeu;na kiciamteh ka mu a; Chin State taangmi pan atung ka gensa mihing thumlo peuhmah mindang ka mukha peuhmah kei hi. Pu Thawng Za Khup min leh alim(photo) mualsuang tungah na kisuang viuviau ka muh laitakin ka lungsimah nuamna leh\naangtanna a kigentheilo nuamna khat ka ngah hi. Aw Topa lungdam si ung maw! Ko Zomi te Myanmar bupah mimal tam mahmah Kawlmite bang tawh liangko kikimin suahtakna ngah nang hong mapangsak zo hita teh maw! cin ka lungsimah ka paupau hi. Chin State bup taangmi pan sanggam Falam leh Hakha te bang Panglong khawmpi ah i Zomi makaipite'n na neek ngaihlua uh ahih manin na kihel kha uh hi cih thunaak kician mahmah\nkhat pan ka theikha sawnsawn hi.\n(ii) Shan State Ithuai Lua!!!\nShan state pen Myanmar ah state leh Region khempeuh lakah mun leh mual;lampi;mimal nuntakna omdan khawldan standard nei ka sa mahmah hi. Khuahun lah ei Zogam mah bang khualum lialua cih omlo;lampite lah kei paikhakna Taungyi-AungBan-HeHo-Panglong kikal khong eilam cih thadah zanggam mun tampi takin phalo hi.Katthayar kizuut kim lel hi. Aleitang mahmah nosuah;singkung lopate amunmun;akhawk hawk;akuamkuamah po zihziah-in etlawm lua mahmah hi. Mualtung cih hang eilam bangdanin kenlak kuamlak tawm mahmah; lampite zong tang pha mahmah banah; akhuapite uh ahizong khuatate ahizongh khuamunnuam mual leh mual kikal(valley) ah khua kisatse hi. Ka lawmpa;Shan State MP(Sai Thurein Oo) hong genna ah Shan ukpi te in khua asat uh teh galvai savai;kikawmna lemthei ding ngaihsutna tawh hibangdanin khuasat uh hi;hong ci hi. Shan te zongh amau leh amau Shan kici peuhmahlo uh a;amau leh amau "Tai"kici uh hi. Ka la mawk peuh mah! mangngilh dektak Ing e! Shan nungakte zong nasia lua!...\n(iii) Tukum Gambup Kiteelna ah Kua Mee(vote) Piakhuai Hiam?\nKawlmangpa thu akpi in phiatnelh zel; cih ong bat kei zenzen leh tukum beikuan-in gambup kiteelna(general election)kinei kik ding hi cih; chairman of union election committee in kamciam hong piakhin ahih teh lamethuai sam hi. Tua tak teh nang leh na innkuan;innlam om ute naute in igam iminam zingvai nitakvai hong hawm ding kua itel diam? Gamsung ka zin koikoina leh minam tuamtuam;adiakin mualmi isanggamte tawh ka holimna vuah;amau aminam minsel uh amau party mah mee piaksawm tek uh hi. Tulaitak gamthu khuahun luanzia tawh kizui-in amau gamthu ah minam munlakna(national politic) tawh paisawm tek uh hi.Gambupah athahat mahmah tulaitak gam-uk USDP party(ruling party)leh NLD(opposition party) bang igamah mee(vote) pia mawk leng; kinaak sup mahmah ding hi. Abeisa kumnga sung tu-a icih sa party tuamtuam iminam party meekuang lui omlohna tawh USDP pia hihang. Abeisa kumnga leh tulaitak dinmun akilamdang hiam? Gentehna; NLD leh\nUSDP leh ei aa loteng ipiak leh bang kisum ding cih genpak leeng; eimi hidingin tu a igen party te ah MP hong ngah phial zongh igam iminam sungah thukin haksatna(emergency case) om leh thakhat thu thudotna leh thusunna(question&proposal) nei thei pahlo uh hi; gambup amau party zumpi ah kizasak phot ding; khensatna piate(CEC) teng kikum phot\nding;gambup(union level) thupiang khempeuhah koi masak ding kikum khit uh teh khensatna(decision making) piathei pan ding uh a, tua khit teh hluttaw meeting ah MP pawl in thusung thei pan ding uh hi.Mikiangah to va kaikai kul ahihi. Iminam party hileh tua bang hilo ei teng kikumsuk; manlangtak Nay Pyi Taw kitunsuk thei pahpah ahihi. Tua bek zong vai olno tak tawh kiman pah banah ideih khat kingen thei zaw hi.\nUte naute aw; i gam Myanmar bangdanin minam tuamtuam;ngeina kibanglo minam tampi teenna(multiculturalism) gamte;thucin sandan gamtat luheek kilamdangna(different beliefs&values) gamah ei mah mah in iminam tawsawn; igam ingeina icih teta; ihubit kepcing kei leh ei thu eimun ei bek mah in athei pen hihang. Iminam angvanna(national interest);minam hubitna(national security) ding vaipuak pen eiteng khempeuh liangko tungah I Pasian in hong suan hi.\nThu khupna leh Thu khinkhai kikna (concluding remarks)\nEngland gam makai kihelna in mualtungmi bup supna khat hi cin ka ngaihsun hi. 1945 kum British gam makai kiteelna ah Winston Churchill leh a party conservative in alelh uh teh British Empire sung a om gamteng suahtakna pia mengmeng ding;gam lamthak ding cih kikona tawh hong kah labour party leh a makai Clement Atlee hunah Myanmar in suahtakna kingahsuak hi. Winston Churchill in ahih leh suahtakna ngah ding kilawmnailo;suahtakna pialeng Kawlgamah sisan naisan tuibang luang ding hi cih na mukhol ahih man leh suahtakna Kawlmite tawh kipawlin hong piakhawm leh tu a idinmun ding mukhol ahih manin; suahtakna ong piaksawmnailo hi. Churchill in Kawl makaite kiangah agenna ah; no na ut vua leh no bek suahtakna la un;na cigiap hi.Tua hun laitakin ei mualtungbup pen Kawlgambup leitang ii 55% hi a; FFA(frontier areas administration) cih tawh hong makaih uh a;zanggam teng(proper Burma) cin na tuamkoih tek uh hi. Churchill in;"I want to see the British Empire preserved for a few more generations in its strength and splendour"---Kei mah in nitum ngeilo mikang ukna nuai ah om leitung gam tuamtuamte khang khat khangnih bang athahatna leh athupitna ka mu nuam lai hi...acih kammal bangin Churchill in makai semlai hileh itangthu atuam khatin kikhel thei ding hikha mah leh tua thu pen tun tangthu bek mah hong hizaw suak hi.\nTua ahih manin ute naute aw;itangthu mailamah bangci gelh ding ihiam? Mikiangah to va kaikai ding cih lungsim paikhia photphotin Panglong kiciamna atungsak ding eite khat ciat i minambup liangko tung hongtu hi. Iteel ahilo hong kipia ihihna(it is a given not our choices) iminam ikampau ibeh iphung thu tawh kigimneihna itual lungsim pan minampi to lungsimah kipumkhat hun ta hi. Kiteelna ah ka ut pepeuh pia thei ing;kei hamphatna(right)hi cikha niteh;hilua hi; suaktatak thutuamkai theihna(agree to disagree)zongh nei mah teh;tua pen mikim tungah Pasian hong piak ipianpih hamphatna(birth right) himah hi. Sannggam aw;ahizongin iminambup mailam igam mailam na mee(vote) tangkhat in ithangthu kilamdangsak thei hi. Ki pumkhatna tawh mainawt ni! Zomi Zogam mailam ading semkhawm pangkhawm hunta hi.\nAgelh : Bob Tuangpi(Mauvom)\n(Pu Thawng Za Khup ATM Tangthu nasim nop beh leh hih link mek in :=>> http://www.laibusaal.com/2013/12/pu-thawng-za-khup-atm-thu-pinlong.html\nLungdam, Cinpu Zomi.\nItem Reviewed: PU THAWNG ZA KHUP' KHEKHAP PANGLONG AH'. Description: Rating: 5 Reviewed By: Cinpu Zomi


url: =Yangon ah Zomi tangval khat kithat (Tg. Kam Gin Mung, Tuithang) :: ZOMI DAILY\nposted on 12 September 2017 at 10:48 am Lomkholna: News, Zomi\nSeptember 10, 2017 nitak nai 7 kim pawl in No.35/302, 10 Lane, Yuzana C Block aa om, Tg. Kam Gin Mung pen amau om na Yuzana C Block leh Yuzana Sittaung Yeikmon kikal, gamdaihna lam ah alawmnu tawh setbing (Bicycle) tuangkhawm in vak uhhi.\nAnung ah Motorcycle in zui in tua Motorcycle tawh minih te in Temta tawh na dawt in Tg Kam Gin Mung pen aphual ah si pah hi. A kikholhpih alawm Sannu ki ci pen na awng gawp zo lai ahih man in a aw za te in na delh uh a, tua pan in nuntakna hong suakta lai suak hi.\nAthu pen tu ni dong aki cingtak in ki thei nai lo hi. Palik te in akankan lai tak hi. Hong nusia i sanggampa apianna nulepa in Tuithang khua dong aluang puak ding deihna hangin Yangon Tuithang Innkuan in vaihawmsak in; 11.9.2017 nitak nai 2:30 pawlin Sanpya Hospital pan ding khia thei hi.\nZomi Innkuan Sittaung (ZIS) in hih tuahsiatte huhnang zingsang nai 9 pan nitak nai 5 dong Pa Tun Khan Cin, Sia Kham Suan Lian leh Sia Do Khan Tuang te in inn 60 kim innsik in donghu sum dong aa Ks.200,000/-val diak ngah uhhi.\nTua sumte pen Misipa innkuanpih anu apa te kiang sumngahteng kikhak ding hi ci hi. Amau tawh kizopnading phone athei te’n comment ah kipia thei hi. Do Khan Tuang (Yangon)/ Zomi Post Media\nFrom Tedim Times\nYuzana ah Zomi khangno ettehtak khat kidawtlum (11/9/2017)\n~ Zanitak in Yangon Yuzana aa om a hi Tuithang Khuami Pa Thang Gin Langh ii tapa it mamah Tg. Kam Gin Mung pen Cycle tungtuang mi 2 in temtawh dawtlum ziau cih thu kiza aa i dah pih mahmah hi.\n~ A mahpen tulaitak David Kham Pawlpi ah Keyboard tum in a omlaitak a hihi.\n~ A innkuanpihte tawh a kibang in Tedim Times in zong i dahpihna i pulak hi.\nA thu kicing in a kikan laitak hi.\nRelated: Yangon khuasung atai YBS Bus sungah Passenger khat asisa in kimu\nHih thupiang tawh kisai in, Facebook tungah aki Post khiate kong hopsawn uh ahihi. Athu ala akicing in atheician te’n hong zasaksawn un, akisam bangbang in Update bawlkikding hihang. Sawltak #zomidaily\nPrevious: Temtawi pasal khatguak in UOB Bank damiah taihin RM46,000 puakhia\nNext: Tonzang ah tualvak habot te kiang habotna hangin mikhat in sihlawh\nCingno kiangah Laikhak – Thumna ~ Tg. Kham Khual\nAsawtlo in Kawlgam buaiding ~ Thangboi\nVondeih Kep Ding – 68 (Dimno’ Pa)\nDr. Chin Do Kham kiangpan kangah khanlawhna – Part 2


url: =Vondeih Kep Ding – 75 (Dimno’ Pa) :: ZOMI DAILY\nposted on 11 November 2016 at 7:16 am Lomkholna: Article, Paukhankap\nNa nau Dimno ka batding lai, khatvei na pu in hongsam in na pi sum ka guk sakzel tawh kisai-in thu khat hong gen hi. Tua ni akipan in na pi sumte ka laksak nawn kei pah hi.\n‘Na nu sum lak saksak nawn ken. Tu laitak in atam loh hangin tua bangin gam tata le cin zongsang ding hi teh. Zongsang le cin sawm khat, sawm nih bek hi nawn lo-in, mi neihsa guksak in nidang ciangin guta suak ding hiteh. Tu laitak bangmah ahih tham loh hangin tua na guk sumte in nidang ciangin thonginn sung hong tun ding ahi. A ol-no in sum ngahna in siatna mun hong tun ahi,’ hong ci hi.\nDanish philosopher Soren Kierkegaard in agen ngei tangthu tom khat hong gen ning.\nTua tangthu in ‘wild duck’ cih gam Vatawt tangthu hi. Nek ding a haksat hun tuk hun laitak in hih gam Vatawt pen nek ding zongin hong leng, hong leng hi. Singdawn khat ah hong tu in, agal khat a et leh lokho pa in a inn Vatawt (tame duck) te an apiak hong mu hi. A nitak ciangin tuate lak ah hong paisim in tua inn Vatawtte tawh om khawm in lokho pa’ an piakte hong ne in, a buk ah hong giak khawm hi. Tua bangin ni khat khit nikhat hong om-in, inn vatawtte’ an te hong ne-in nuam hong sa mahmah hi.\nTuk hun hong bei-in khua hong khal nikhat, atung ah alawm gam vatawt dangte ahon in aleng zuahzuah hong mu hi. Suakta tak in om in, a utut na mun ah aleng alawmte kiang delh dingin hong kithawi in, a kha hong zap leh hong lengto theilo hi. Thau lua ta-in, a kha in apumpi hong lenpih zo nawnlo hi. Zongtawm nuamlo in ol-no tak in abaihsa bek ane nuam, a thadah gam Vatawp pen tua ni akipan in inn Vatawt hong suak ta hi.\nTawngno aw, na khat peuhpeuh ah abaih sa-a ngah ziauhziauh pen ahoih penpen hilo ahi. Abaih zaw lampi tot ziauhziauh pen ahoih penpen ding lampi hilo thei ahi. Nute kiangah sum ngetnget sangin a theihloh kal-in a koihna ah laksim sak ziau pen baih zaw mah hi. Innlai te bawl sangin apam ah kimawl phei pen nuam zaw in baih zaw mah ding ahi. Biakinn ah kul liangin thungaih sangin lawmte tawh kikhawl in ciamnuih khawng gen leng nuam zaw mah hi. Nitak kikhawm pai sangin TV pan in Korea kaa khawng en leng nuam zaw mah hi.\nAhi zongin a baih zaw lampi, a ol zaw lampi leh anuam zaw lamte te-in atawntung in ahoih pen lampi ahih loh lam hong phawk sak nuam ing. Gam vatawt na bat khak ding, thonginn lampi tawn in apaipai na hih khak ding hong lung himawh ing!\nPrevious: Mite gilo ka cihcih leh… ~ Tual Khan Suan\nNext: GZA Khawmpi ading Thungetcialna leh Khawmpi Hungelna zaksakna


url: =Bawngtal thahsiam Matador khat bawngin atuap pikkhapsak in si :: ZOMI DAILY\nposted on 18 June 2017 at 1:11 pm Lomkholna: News, Sawltak, World\nSpain gammi bawltal tawh kibuanin aminthang mahmah Spanish Bullfighter Ivan Fandino pen Piancit gamah bawltawh akibuan alitak in pikngawhkha in si cih AFP te’n genkhia hi.\nSouthwestern France ah akibawl bawngtal thahpawl “Bullring” khatah bawngin aki tawh pikkha in, a awmsung ah aki thukpi lutsuk in atuap “Lung” piktam ciliang hi. Zato ah amanlang in kipuakpah himahleh zanni Saturday ni in sita hi ci’n Medical Service te’n genkhia uhhi.\nHihbangdan in bawngtal tawh akimawl tepen “bawngtal thatdingpa” Matador kici hi. France gamsung Aire-sur-l’Adour bullfighting Festival pawipi ah asipa Ivan Fandino leh adang lawmte Matadors Juan Del Alamo leh Thomas Dufau tezong aki mawlkhawm uh ahihi.\nPhoto aki khahkhia pawlkhatah Ivan Fandino pen bawngtal in aki tawh apikkhak khitciang in si luangkhia ziahzaih in, tuacinag in alawmte’n tuahkhia uhhi.\nBawngtal tawh kibuanpen Spain te ii ngeina in azat uh kimawl minthang mahmah khatleh alauhuai mahmahkhat ahihi. Matador tepen aliam aomzelzel hangin asi taktakpen tamlua samlo hi.\nVideo: Spanish matador dies after being gored during bullfight in France , Ivan Fandino , RIP\nNungkum July 2016 inzong kum 29 aphakhin Spanish matador Victor Barrio pen bawngtal tawh kimawl in Television ah Live in aki khahlaitak bawngtal in a awmpan in piklumziau mawk hi. Tua madiak khakhat akisap hunlai inzong kum 64 aphakhin Mexican Bullfighter El Pana akicipa bawngtal in a awm pikkha in, zato atunciang asawtlo in sipah hi.\nBawngtal thahpawi pen Spain gamsung ah akumlui ngeina “Centuries-old tradition” khatin akituat hi a, abeisa in kumkhatsung bekbek in bawngtal thahpawi 1800 veibang kibawl cizen hi.\nRelated: Ataw pan bawngtal ki letmat 11 thukin pikkha himahleh lungkianai tuanlo ~ ZD\nAhi zongin tulamlam ciangin hihbangin bawngtal thahpawi, ganhing gawtbawlna cihte pen Animal Rights te’n cikziat huai salua uh ahih manin, Spain Authorities te’nzong khamcip mahmahta uhhi. Sawltak #zomidaily\nPrevious: Coconut kungtung pan aki gui awklum dektak khat Video kizaihkha\nNext: Kuala Lumpur khuasung ah thautawi guta damiah mi 2 kikaplum


url: =Kuala Lumpur khuasung sanginnkhat meikang in mi 25 si, 3 liam :: ZOMI DAILY\nposted on 14 September 2017 at 10:31 am Lomkholna: Malaysia, News, Sawltak, World\nMalaysia, Kuala Lumpur khuasung aom Jalan Datuk Keramat ah sanginn khat meikang ahih manin mi 25 in sihlawh cih theStar pan kiza hi. Tua sanginn pen biakna sanginn “Religious” khat ahihi.\nKuala Lumpur City Fire and Rescue Department te genkhiatna ah tua Religious (tahfiz) sanginn pen tuni Thursday zingsanglam 5:15am hunpawl in meikang kipan cihi. City Fire and Rescue Department te tungah zingsang 5:41am hunpawl in kizasakpan cihi.\nZingsang 8am hunpawl in meikatna aphual ah meiphelh mawtaw Fire Engines 9 bang om cihzong kiza hi.\nTuciangciang Information akizakna ah hih sanginn meikatna hangin sangnaupang leh sangsia akigawm in mi 25 si cihi. Asi aluanghawm khempeuh Kuala Lumpur General Hospital ah kipuak cih NST pan kiza hi.\nMeikatna ahangpen koipan kipan cih kitheician nailo a, kumpi thunei te’n akanciansan laitak kici hi.\nHih meikatna biakna sanginn gei ah aomte genna ah zingsangtung in huhna ngenin akapkap kiza ci uhhi. Tuaciang in tuavengsung aomte’n a enkhiading in apai uhciangin Tahfiz Darul Ittifaqiyah sanginn pen meikuang ziahziahta cihi.\nHih sanginn pen dawlnih “two storey building” hi a, sangnaupang tepen Dormitory sungah lupna double-decker beds tawh alum uh ahihi.\nFire and Rescue Department panin meiphelh Firefighter te atunciangin meikuangpen huaisialua mahmahkhin ahih manin, bangmah hutkhiat theihding omnawnmello cihi.\nAsi mi 25 lakah sangnaupang 22 kihel uh a, sangsia pen mi 3 kihel uhhi. Tualo adangzong mi 3 limliam mahmah cih kiza hi. Athu ala aki kancian laitak hi a, Information akicianzaw in akitheihbeh aomleh hongki Update kikding hi.\nAbeisa August khasung in Fire and Rescue Department te’n Private Religous School te ah Fire Safety hoihtak kibawllo ci’n alunghimawhna uh pulakkhia hi. 2015 kum khitzawh biakna sanginn tuamtuam pan meikang vaitawh kisai in buaina 211 veibang omkhin cihi.\nKuala Lumpur khuasung ah meikang pen omtheizel, kiza zelzel a, ahi zongin sihkhatin mi hizahzah asi pen kiza ngeilo ahih manin, mulkimhuai phadiak hi. Sawltak #zomidaily\nPrevious: Florida Nursing Home ah Electric mei siatna hangin mi 5 in sihlawh, mi 115 kihemkhia\nNext: Tulaai Leitung Thuthang Tuamtuam Updates (Sep 13)


url: =Nu ka gilkial :: ZOMI DAILY\nposted on 23 August 2015 at 8:41 pm Lomkholna: Disaster, News, Zomi\nKa inn kalo teng uh ki siakhin ahih man in, buk na ding nei lo in, ka ta teng tawh singnuai khat zuan in, ka ki busa uh hi. nikten puan silh kikhek na ding nangawn omlo leh kuan ong huh tam ci-in, ka khua ngaih lai tak in, ka tate in Nu kagil kial ong cih ciangun, kei gilgial lam nangawn phawk man nawn lo in, ka tate nek ding zongin kabuk na siang nuai pan un ka vak khia hi. ka ip sungah Kyat 300 na om bilbel ahih man in, hih sum tawh ka ta te nek ding lei ding ka zongin khua sung ka pai suak a leh khua sung ka tun ciangin nidang a kavan leilei na saipi ka gal muh ciangin tua van sai na ki khak mawk hi.\nKei zong lungkia tuan lo in ka pai phei zel leh, papi khat tawh ka kituak a, pi aw koi ah pai ding na hiam bang zong na hiam ong ci-in, kei zong Ka tate a gilkial lua ta ahih ciang a, ka neih sunsun sum zathum tawh ka tate nek ding zong a khuasung ong pai hing ka cih leh, pi aw ki leh kik in ih Zogam naksiat lua mahmah a hih man in, Kialpi ongtung ding cih ki thei ahih man in, sai nei khempeuh in aneih sa uh van te zuakkhia ngam nawnlo in. Antang zuak te na ngawnin aneih sa uh angtang te zuakngam nawnlo uh hi.\nKei zong nek tawm ding zong a vak mah ka hi a, munkhat ah antang hai khat Kyat 300 tawh na ki zuak in kei zong ka kigualh leh abei na hi ta ahih man in, hai khat bekbek mah kangah kha hi. Ko innkuan in bang ci nek ding ci -in, lungkham pipi a ong ciah ka hihi. tua bang a nata te nek ding omlo ahih leh kei a onghawm ning ong ci-in, ama neih angtang hai khat pen hailang hong hawm in kei zong nuamsi ing e ka cih le ka khitui kamai ah ong tawlhsuk datdat mawk in, Pa pipa in pi aw bang dia kap na hiam tawm salua na hi hiam ong ci-in, kei zong hi peuhmah keng nuamlua ingh, Tun ciah kik leng ka tate nek ding om ta ahih man a nuam lua a ka khitui ong kia hi akap hi peuhmah keng ka cih khit ciangin ka ip sung a sum zathum ka piak leh pi aw, sum kisam keng ong ci-in ong pia ken ong cih in, kei zong lungdam tak leh maitai sa in kaki leh pah vingveng hi.\n– Hih thu pen apiang taktak hi lo a, tulai tak ih Zogam ah dongtuak taktak te leh dongtuak taktak a hi lo, Innleh lo nei lai te ka khinkhai teh Inn leh lo neilo a dongtuak taktak te ka vei na ka Lungsim laigil pan a ongphul khia ong at ka hihi.\nPrevious: Dongtuak Huhna Piate Mel Muh Nuam ~ Hau Za Cin\nNext: Human Trafficking acih banghiam?


url: =Abraham Lincoln tangthu (Biography) ~ Timothy Naulak :: ZOMI DAILY\nposted on 29 March 2015 at 8:15 am Lomkholna: Article, Biography, TimothyNaulak\nAbraham Lincoln (1809 – 1865 AD) 16th President of U.S.A\nKum (56) sung bek adam hangin lungtungbup ah aminthangvangvang khat hiding hi. Singtumtawng aa kibawl inn siabu bap sungpan in U.S.A gamkumpi inn kangsung ciang atun toh nathu minthangvangvangphadia hi. A gualzawhna akilangpenpen khat ahihi. Ahih hang in Abraham Lincoln thupi’n na pen in agama a ding leh leitungbup aading aa anasep te hizaw hi. Mi citak, hangsan leh tupnakician anei khat hi in U.S.A gamsung kitamkhamdingpan in hotkhiat nahang in tualsung kidona nawksuak zo in gualzawh na ngah hi. U.S.A kipumkha ding kemcingzo in Gam thukhunpi (Constitution) bawlpha in Sila neih loh ding thukhun bawl hi. Leitung bup ah milian, miminthang, mi lainat khat ongsuak hi.\n“Hihleitung ah kateng khin hi cih mi in atheihnading in nasep bangmahkanei keihi. Tuabangpi mahtawh ka hunneihsung aa thupiang te ah ka min tawhkizom hen cih pen kadeih nabulpi leh ka ngiim nalian pen ahihi” Abraham Lincoln.\nPigeon Creek ah kum ni ongom khit ciang in aNu in nat nalam dang khat “milk sick” acih uh nat na ong nei hi. Siavuan om na anai na mun pen tai(35)bang gam la hi in amah aa ding in zato zuat ding cih navet omtuak lo hi. Pi Lincoln pen nek lim lo hang leh azawn luat man un gawnglua mahmah in, dam ding zong a ngam loh kawm kal ah kalkhat khit cianghi leitung nu sia tahi.\nA Nu kik ongtun ma kipan in Abraham Lincoln pen Abe ci in akisam den khin khat hi. Abe in laisim hun sangkah hun nei ngei lo hi. A pa in laisin ding sangkah dingkisam sua lo lel hi. A Nu kik in naupang teng in sangakah kul limlim hi cin ong gen hi. A sawtlo khit ciang in Abraham (Abe) leh aNukik ongki ngai mahmah uh aa, aNu kik in “tapa hoih mahmah khat hi” ci’n gen den hi.\nLaipai ongtheih khit aa kipan in amuh khempeuh laibu sim den hi. Kum (19) acin ciang in hat mahmah in aguh zong gaw mahmah ci hi. Sing luang nih pua zo khin ta hi. Pi (6) leh letmat(2) aa sang hi in agih na Pound(150) hi in khut leh khe sau phadeuh, alu neu bilbel khat ahihi. Abe pen tangval sang lam ahi phing pheng khat hi in a Pa in”Hei tawh sing kisui phawlgawp, nawt ngil ding akisam aki nawt ngil nai lo phitphiat tawh kibang” ci hi.\nA sawtlo hun sung in Lincoln pen “Capital ah tangthu gen siam pen ” ci in kigen pen ong suak in, a nasep zong ahoih pen ding in ongsem hi. (Capital pen U.S Congress munpi hi.) Mi in Sila nei in gan bang in na asep sak pen thu man in ngaihsun thei lo in, suahtak sak ding ngaihsut na ong nei hi. Congress atut neih veina ah District of Columbia a Sila neih khap thukhun ong ngen hi. A hih hang tua nget na pen sangthei lo in nawl khin ongsuak ta hi. Lincoln pen lungkim het lo lua ahih man in Springafielh ah ong ciah kik hi. Congress ah ahun bei ta ahih man in thukhun nasep ong sem kik phawt h.\nNuam sa mahmah in sitni(lawyer) na sem in politic nasep nop na lungsim zong bei pian ta hi. A hih hang in 1854 kum ong tunciang in Sila beisak nading lunggulh na tawh lungsim ong kidim in ” hih nam pen alang Sila alang suakta tak aa om cih pen hithei lo” ong ci kik ta hi. A hih theih na khempeuh tawh mala ding in ongkipan ta hi. Ni dang aa Nungak tawhkisai akidem pih pa Douglas pen Senetor ahih lai tak hi in Sila neih leh neih lo thu tawhkisai aki dem pih pa hi kik hi. Hih kum sung mah in legislative member ding in telcing ong hi in, ahi zong in nungkik kik in U.S Senate member ding in candidate in cing zo lohi.\nLincoln zong ong heh pian sim in ahih hang ciamnuih na ding in zangthei vanglak hi. “Pasal naupang no khat akhe cin suih khialh nasa lua kisa akahsuak ahih hang kap ding kilawm nawnlo kahnuih pian” dankhat in kingaih sun hi. Ahih hang in Abraham Lincoln pen tua bang maimai aa lungkia ding dan hilo. Mipi te kiang ah sizungzi aneih na mun ah thu gen den in, New York ah athugen hang in mipi in thupi ngaih sut in, amin thangvangvang mai hi. A thugen aza angai mipi in amah tel tummel lo uh ahih man in ” Hih khuata mi thukhun lam thei, atei mel lo, thungai khempeuh thuzawh mahmah kua ahia le?” ci in kikum supsup uh aa amah theih nop na lungsim nei sak tuam mahmah hi kici hi.\nU.S gam bup Republican Party te in 1860kum may kha in kikhop na lianpi (conference) neiuh aa U.S president ding in Lincoln pen tel khia uh hi. Republican party ten U.S kumpi ding in atel ding uh aup mawh uh pen William H.Seward, New York Governor ahihi. A hih hang lamdang tak in thuong piang aa Abraham Lincoln pen gualzo taka in ong cing ta hi. Hih thuthak(news) atheih lai tak in Lincoln pen Springfield ah bawliball akimawl lai tak hi. Laikhak en vat in ‘English Street ah numei tompian khat in hih thu theih leh lungdam sin teh maw? Ci leh akilawm. Tua nu hilh ding in lungdam tak in inn lam zuan in tai pah vengveng in, lungdam tak in inn ah aciah akhat veina hi ci hi.\nLincoln in laibu tampi tak at khin in thukhun tawhkisai thu zong thei mahmah hi. Thu buaitampi tak zong thukhen khin hi. Tutung candidate ading telcing ahih na lai thukim pih na lai at ding pen kidom phamahmah hi. A lai at pua in Superintendent of Education pa kiang ah pai in hoih tak in ensak in sitsak aa” aman loh na khat zong om kei leh ka deih hi” ci hi. Superintendent in khat bek bawlphat ding om ci in gen hi leh kilawm.\nDemocrats pawl in deihtak in Lincoln pen langpan uh aa, “khuata thukhun siam sitni(lawyer) hoih lo pen, bang mah hilo, ciamnuih khawngpeuh gengen uk, Grammar siam lo, milian nam hi lo, goliat tawh kibang pen cih dan in mi in ko bawlin nei pen uhhi.\nU.S khanglam thuthak bu(news paper) Charleston Mercury acih uh U.S.A kitel na result ki at na ah ” gamdang thuthak(Foreign News) ci in kiat hi.Charleston gunkuang khawl na ah gunkuang ong lut pen South Carolina pawl in na do pah in thauging kipan ta hi.\nTualgal kido na ongkipan in Saklam galkap te pen Bull Run ah khanglam galkap te in zo uhhi. Lincoln pen alungsim na vangvang mai hi. A hih hang in, hih in saklam ah a teng te ading in lungkihual na ongsuak aa, hibang buai na asuah man in ommawkmawk thei ding ong hi nawn lo hi ci in ong theih khia ahih man in amah aa ding metna khat ongsuak vet zaw hi. Kumpi ahih man in Lincoln pen galkap mangpi zong hih pah aa General galkap bute pawl pen naupang lungsim nei sa luamahmah ahih man in naupangsang in ukhak sak tuak peuh mahhi. Galkap bu General te sungpan in Ulysses S.Grant pen General dang te tawhkibang lo in galkap cihpen galdo ding mah avaipuak lian pen hi cih insangsiam thei hi. General dang khempeuh in Ulysses akhawl ding nget uh leh Kumpi pa Lincoln in ” A mah in galdo hi” cih san ziau leh adang ten amah in ” Zu dawn hi” ci kik uh aa Kumpi pa Lincoln in ” Bang zu maw adawn? Ka general galkap bu pih te kiang ah zu thambelbel in khak nuam ingh ci hi lo maw” ci in gen hi.\nA piang nakhempeuh ah Pasian deih na hici in sangsiam mahmah in, ki lem ding leh gal om loding lungmuan huai mahmah ding cih hun pen ngaklah mahmah ta se leh Lincoln pen adin nakhat ah dingkip den hi. U.S Congress te kiang ah ” Kido na apan ate akhawl hun ciang bek in kumpi zong khawlding hi” ci hi. A tawp tawp na ah kido na ongkhawl kuan ta sam in, khanglam palai (sawltak) te tawh Hampton Road ong mun ah ki mu uhhi. Lincoln in thauvui thautang akoih kei ding uh hi kilem na bawlding ut lo hi. A tawp na ah khanglam galkap mangpu pi pen General Lee leh makai dang te in thauvui thau tang koih in kiap uh hi. Sal suah tasak in, American pumkhat suak sak in, galmuan naong suah ta hi.\nFort Sumterah mun ah Union laan(Flag) kikhai phevekvek in, Washington pen lungdam maipaak tak tawh ongkidim ta ahi. Nikhat kumpi inn kaang(white house) sung ah tu in aom laitak amai ah General Lee man(photo) kisuang mu in enthapaai keei kawm in ” Mel hoih peuh mah ee maw, mi thupi leh hangsan mahmah khat himawk ei, kido na ong khawl theih man in lungdam ingh” ci hi leh kilawm.\nTun ah kido na hang aa aki khak khempeuh ongki hong ta in, Pi Lincolh zong nuam mahmah sam hi. Nitak khat piahzat(kineihsiam) et na mun khat ah gualnop na bawlding vaihawm uhhi. Kumpi pa leh azi ong ongpai ding ahih man in kumpi patut nading mun hoihmah deuhin bawlsak uhhi. Hih piahzat et na mun pen Ford Theatre mun hi in, Keene kineih siam in ” ka America u nau pih te” cih onglak ding hi. Lincoln pen kidawm ding leh kigalging ding in hilh khawl hi aa ahih hang in nuih san zuau mailel hi. Kilem na leh gal daih na ongkipan khin hi mawk ahih man in kua in that nuam laizang ding?\nKumpi pa tut napen kawngkhak gei mahmah hipah ahih man in avei lam ah azi, atak lam ah agalkap Major naupang laimahmah khat leh a zite teng uh tawh tu khawm uhhi. Kua mahin amuh ma in onglut thak pa in kumpi Lincoln ii biang bul ah pistol thau tawh ngat in kap dal mawk hi. Major pa in bawl ong zam phei sam in temta (dagger) khat tawh avik phei leh tua mun pan in liang khia in limkineih (piahzat) bawlte kiang tausang ah tu suk hi. “Kumpi pa ki kap hi lo maw” ci in numei khat ong awk zekzawk hi.\nPiahzat lahna inn gei aa om mi inn khat ah Lincoln pen ongkoih uhhi. A hih hang in ong nungta kik nawnlo mawk ahih man in azing ciang zingsang nai 7:00 hun in Secretary of War, Stanton pa in ” Tun ah tuntung ading hi ta hi” ci in asih thu ongtangko khia hi.\nHih lai lai no sungah Abraham Lincoln tangthu kim tak in kigen khinzolo hi. A nun tak dan leh alungsim ngaihsut nalian mahmah in leitungmi te lungsim zomahmahhi. Alungsim sung ah hoih in tehcih aa aup khat pen anuntak pih sawm asem khia ngiat khat ahihi. Micitak, azulh zau lo, thukhun leh thupiak athupi sim mahmah khat hi. Mi cing leh mi mawhnamai sak thei mahmah khat hi. Akhat veina kumpi ding in telcing ahih lai in kido na aom laitak hi in, tua hun aa athugen pen ” with malince toward none, with charity for all” cih ahihi. Zo pau in “Kuamah hua lo in, mi khempeuh kiang ah ih neihsa phal ni” cih na ahih kei leh zong adeih na kinaih pen ding hi.\nLeitung ah aminthang mahmah khat Kumpi Abraham Lincoln tangthu Zolai tawh kong suak sak hi. Lai sim uuk ta ding in deih sak na tawh. Translated by Timothy (Naulak)\nPrevious: A zakdah huai thute ih hamphat nading hi zaw thei\nNext: Zogam leh Zomi a nih in it hunta ~ Deih Tung\nPasian’ Thupha ~ Lian Za Tuang\nHuawei Smartphone te metnawnlo ahih manin, nasemte Job Cut patau ~ ZD


url: =Lady Baby Chapter 65 - Rawkuma\nLady Baby Chapter 65 Raw\nRead manga Lady Baby Chapter 65 Raw High Quality in Rawkuma. Manga Lady Baby raw. Read manga online in Rawkuma. Dont forget to read other manga updates.. our manga list Rawkuma is on the Manga List menu.\ntags: read manga Lady Baby Chapter 65 manga raw, manga Lady Baby Chapter 65 online, read Lady Baby Chapter 65 online, Lady Baby Chapter 65 bab, Lady Baby Chapter 65 chapter, Lady Baby Chapter 65 high quality,Lady Baby Chapter 65 bab,manga Lady Baby Chapter 65 raw, manhwa Lady Baby Chapter 65 raw, manhua Lady Baby Chapter 65 raw, Lady Baby Chapter 65 manga scan, November 26, 2019 , kumaaa


url: =Vondeih Kep Ding – 38 (Pau Khan Kap) :: ZOMI DAILY\nposted on 3 August 2016 at 7:06 am Lomkholna: Article, Paukhankap\nTu nung nipi ni kikhop tuak ciangin lambaang nawn loin inn ciah suak pah ing. Online tu in news citeng ka ban etet leh website thak khat ka mu dihdih hi. Na pa in ka laisim nopnamte na om ahih manin tuipi sunga sumkuang khiat tawh ka kibang hi. Annek ding, ihmut ding ka phawk nawn kei-a, tua website sungah ka bualcip hi. Robot khat bang hileng ka ut phial liang hi. Tua hi leh an nek kul lo, ihmut kul sese loin lai ka simtan thei ding ka ci hi. Na pa in hoih kongsak loh pawlkhat om in anuai ah numbat tat in hong gualsuk ing.\n1. Sum nong nget ciangin, ‘tua deih ing, tua hong leisak ve, pa,’ nong cih pen hoih salo hi ing. Mailam ah na deih na lei na dingin sum hong ngen nawn ken la, na kisapte na leina dingin hong ngen in.\n2. Na khat peuhpeuh ah, ‘khial kha leng, khial kha leng,’ na cih den zong khelthei le cin hoih sa ing. Mi khempeuh akhial lo om kei. Khialh khak ding peuhmah lau masa lo ding. Na khiallam na kitheih leh adik pen ah na paiphei theihna dingin hanciam in.\n3. Mi gensiat ding lau duaiduai nawn kengh. Nang thu, nang mah bek mah in athei pen hi.\n4. Na lawm na gual te zong aanaa thei lua teh. Aanaa luatna in hamphatna hong pia ngei lo hi.\n5. Lawm ngaih khat bek tawh tuulsawm ken la, tampi neih sawm in. Ahi zongin khat tawh na kikhen khit ciang khat neih sawm pan in.\n6. Numeisan khat lau in taitai nawn keng. Maizum huai lua!\nKhat peuh in hong tup leh tum kik pah, pasal hilo maw nang!\n7. Ka zi dingin, ‘numei pil, numei ciim deih ing,’cici nawn ken la, nang mahmah pil sawm masa in. Tua hi leh nang tawh akituak ding numei khat hong om lel ding ahi.\nKa phawk khakpak teng hi-in mai ah ka phawk aom lai leh hong zom kik ning. Zing leh nitak in na nau tawh na ha uh pongman in na nawt uh hiam ou! Na nau in hanawt a zongsat theih na dingin na hanciam pih in.\nPrevious: Nang Lo In ~ Man Khawm Cing\nNext: Tulai Thuthang (03 Aug 2016) ~ Pu Thangboi\nMyanmar gamsung ah lungmuanna omlo semsem ahih manin, Chin State galtai te UNHCR ii kepbitna kisamlai\nMalaysia, Bukit Bintang vengsung aom Nightclub khat thautawh tamveipi kikapgawp


url: =Zomite khanmawh bawk ~ Tual Khan Suan :: ZOMI DAILY\nposted on 24 August 2016 at 11:16 am Lomkholna: Article, Politics, Tualkhansuan\nI paunak ah “Khatvei peuhmah lampi sikkhial lo om lo hi” i cih mahbang un minam nna sepna, mimal na sepna ahizong in a khial ngeilo om lo hi. Na sepna khatpeuh i lawhcin theihna ding in i tup i ngimna te theician in tua tup leh ngim te lenkip tinten in lam i pai bek thamlo in i zuihsa, a beisa a i phut khaksa thute enkik a, tua te sung pan zillai (lesson) i lak theihding zong kisam hi.\nZomi te pen leitung ah minam picing khat a ciapteh tham a cing hi na pi’n bang hang in leitung ah gam leh lei nei lo nam mangthang bangin nam dangte nuaisiah leh nenniam a om om lai hi hiam? cih Zo minam it te et phatkik ding mawhpuak ahihi. Kum zabi 19 malai hun ciang pen Zomi te ei mah leh ei mah ki-uk in namdang kumpi te nelhsiah leh ukcipin omlo hi. Kum 1894-96 kum ciang in gamkek mikang te ukna sung ah i om a, tua hun a kipan Zomi ten I kumpi tokhom uh tuhun ciang dong i khah suah den in nam dangte pangbel, namdangte ukna sung ah i om lai uhhi. Tua bektham lo in i munleh i mual, I gam leh i lei tang uh khen thum in hong kikhen sak a u-nau sang gam khat kimlai nam dang, gal leh sa bang in i ki-en kha uhhi.Nam dangte thubawl hang in pianna pu leh pa ki bang i hihlam i tang thu, i ngeina leh i sisan te in kiptakin hong lak khin hi na pi mun leh mual zui a min lawhna peuh minam minding in i zang uh a, i ki tuam zialzial lai uh hi.\nLeitung ah min khat nuai a om minam te zong za lak ah za mah a kibat man un mi nam khat sung ah kipum khat hi tuanlo in, ki lam danna tawm om te, a hi pen a hi bang in pom in sang uh a kipawl theihman un minkhat nuai a kipum khat in,minam khang to uh ahihi. Zo mi te sungah zong i kibat lohna un tawm om mah dinga, tuate sang siam pom siam in, minam kipum khatna ding nna sepna a bei sa hun te lawh cinna leh lawh cin lohna te enpha kik in na semleng mai lam ah lamzang na tampi omding hi.\n1.Minam MIN khat nuai ah kipum khat kikna.\nZomi te pen MIN hau minam te hi uha, MIN vai mah tawh a beisa hun pan tu hun ciangdong i buai na pi khat a hihi. Hih lai at pa in “Zomi te kipum khat na ding in tua min zang ding, tua pen kilawm pen ding hi” cih a gen ut ka hikei a, minam kibang hi na pin MIN khat i zat loh man leh MIN khat naui a I kikhai khawmloh man in minam maineu na te i ngaihsut phat kik theihna ding deihna hih thu a gelh ka hihi.\nA beisa hun a i minam dang te in hong theihna(recognized) MIN te uh pawl khat pen ei minam sung uh mun leh mual zui peuh, beh leh phung zui peuh, kam pau zui peuh a ei leh ei ki lawh na pan a kingah , tu hun ciang dong kizang to suah ahihi. Pawl khat leu leu pen minam dang te in ei theihloh in hong na piak uh MIN peuh ahihi. I pianna i sisan zui a kingah ei min dik min pen kizang taktak theilo nai lohi. Min tuamtuam i neih manin pianna kibang, sisan kibang i sanggam te pen minam dang i sa kha hi.\nI minam min ding pen bang thu bulphuh in kisam ding i hihiam? Beh leh phung bul phuh ding maw? Beh leh phung bul phuh ding i hih leh (genthena Guite beh in paite/Tedim kampau te sung bek hilo Thado kampau te sung ah zong tampi omhi. Sailo beh in Duhlian/Mizo kampau te sung bek ah hilo Paite kampau sung ah zong omhi.) Kampau bulphuh a minam khat hi ung ciding maw? Sih zang kampau te pen “sih” tamna mun a teng uh a hihman in a kampau uh pen “sihzang kam” ki ci hi lel hi. Mun leh mual tuam man in kampau pen neu cik cik a aw kaih kilam dang hi lel a, minam khat min ding zon na ah kampau bulphuh ding kilawmlo hi. Mun leh mual bul phuh in minam min phuak ding maw? Tedim Zomi ,Falam Zomi ,Haka-Zomi—–cih bang te America /Japan a om uh hang in America/Japan sisan neithei tuanlo uhhi. Israel minam te zong leitung mun tuamtuam ah a ten kawikawi uh hang in Israel minam sisan bei lo ahih man in Israel minam te haksat na a tuah te uh pelhthei tuanlo uh hi. Tua hi a, mun leh mual min pen minam min ding in zat ding pen kicing tak lo hi.\nMinam dang te hong piak min te pen minam min ding in zang ding maw? Kawl minam te pen Zo mi ten “KAWL” i cih hang in a mau leh a mau “BAMAR” ki ci uh ei mi te min piak pen zang het lo uhhi. Minam khat in a mau minam “MIN” ding pen nam dangte tel saktheih thu leh bawl saktheih thu hilo a, a mau minam te i deih tel theihna ding hamphatna (right) nei tek uhhi.\nTua ahih leh minam min ding tel na ah bang bulphuh in tel ding hiam? I gam I lei, i ngeina, i khang gui, i tang thu te leh i pianna i pu leh i pa sisan zui in tel ding ki lawm pen hi. Ei leh ei minam dang mah bangin i kituam zialzial ut hang in minam dang i hih loh na i ngeina, pu leh pa tawndan, I sisan te in nial theih lohding in siangtakin hong na lak khinzo hi. Beh leh phung tuam, kam pau tuam, mun leh mual tuam i hi ta zong in i sisan uh tuam lo hi.\nThu Sep 6, 2001 12:23 pm\nPrevious: Vondeih Kep Ding – 46 (Pau Khan Kap)\nNext: Zomite kiamlam maw khantohlam ~ Thang Khan Dal\nKawlpi Honghawh Ve ~ Rev. Thang Van Lian


url: =70-1h kiss~A-level in Penmaenmawr\nSuper Hot Brunette UpLate. New to the site ! call me (...) Penmaenmawr


url: =Ngual Inn Na Haw Ciang Le Ngual Hong Haw Ciang « Nikonghong\nHome » Ngeina » Ngual Inn Na Haw Ciang Le Ngual Hong Haw Ciang\nNgual Inn Na Haw Ciang Le Ngual Hong Haw Ciang\nBy Rev. Hang Khan Nang\nNgual inn na haw ciang\nKongkha a kikhak le kong kha hong hon natu in biakpui masa in.\nKongkha hon sa in a om zo le tum lel in a, a innkaa tung tawn phei in, a innkha ah ding a “Akua teng na om uh ziam?” ci in paupui masa in.\nNikteen puansil a kilawm bang silh in a, hiam le nam khat papo a toai sa in haw heak in.\nPeangdap suut a kul le peang nawlna tung le ngual peangdap tungah suut heak in a, mun awngna khat ah suut in\nInnteakte ii tona hong piakna mun ah to in a, sabuai tunga vanhte thamsak heak in. (A zezen in na tham nuam le innteakte oaina ngen phot in.)\nInnteakte maitai tak taw a kiphu a kilawm bangin paupui phot in a, tua zawkciang nangma vaivana teng phatak son hithiat in. Innteakte puak khat po na nei le pia paih in.\nThu na son ciang innteakte maktak thei tu kam pha ngawlte zangh heak in a, aw neam taktaw na son nop teng na son zawkciang, innteakte in zongh a dei bangin sonsak kik in.\nLeangna dona in neak thei dawn thei khat po hong pia le nangma hong thupi simna ahikom lungdam ko nanak in (Hi bang kul ngawl het ve ci khawng pau tha heak in. A kul buale ci in sot kik pai thong le poi mama tu hi.)\nInnteakte atu in thu dik ngawl khat khawng son tu hong kisawl ahi thale zong, aw neam tak taw a thu teng pawlcing tak na sonsiat zawkciang, hi thu luilam sia kei ii kong son nop a, kong son hi ngawl a, hong kisawl ahi ciang kuama kitelkhial bua tawng, ci in thu pualaakna nei hamtang in.\nInnteakte zongh vai tatuam nei tu ahiciang nangma vai teng na man zawk po ciang innteakte tungah lungdam kona le vaithakna nei in a, ciakik paih in.\nNgual hong haw ciang\nMaitai tak paupui in a, a hun taw kizui in a kilawmbelna mun ah tona pia in. (Stn. innkaa tung, mailim, innpi sung, anbuk mei kung…cbn. )\nTona tu munah na topui zawkciang, Nong dam uh ziam? Tusung vawt zawk nong nei uh ziam? Bang thu lamdang om ziam? ci te na dok zawkciang “Bang na nuam ziam?” ci in dongh pheang in.\nLeangna do natu in a kilawm neak le dawn piak thei tu khat po na nei le pia paih in.\nLeangna pa/nu ii thusonte phatak ngai lingleng in a, na tel ngawl a om tha le dongh kik paih lel in.\nHong thuko tu teng a mansiat zawkciang dam hithiat in thu kikuppui pheang in.\nThu kikuppuinate Lai Thiangtho bulphu in kikuppui leang, kimawsiatna tawmbel a, thumaan thutak lampi zongh hibel hi.\nZumkong mangkong thet thei natu thulian khat po hi a, kikuppui tu haksa na sa le, thu paidan a he na muan khat kungah paipui in a, nangma hu zawk tu ahile hu paih in.\nNa inn ah hong haw khat po sia lungdam thinnuam tak a cia thei natu in thinsung thiangtho tak taw leangna do in a, ama atu a kilawm piak thei khat po na nei le zong pia paih, hu paih in (Tuni na huu thei tu khat zing ciang pai kik tan ci heak in. )\nA cia ciang “Nong haw ka lungdam ni danag ciang zong haw kik tan” ci in na kongbiang dong tha in a, “Sun pha, Mangpha, Topa thupha” cite taw vaitha in.\nNa kongkha na khak kik nuam ahile na leangna pa/nu n a zaak ngawl tu in hivadeen khak kik lete, nang sia mihing a ciim in kiciamtee tu hi.\nHeaktu: The Siyin Baptist pan akila hi.\nBy thawngno in Ngeina, Pilna on March 15, 2012 .\n← Kum 120 Hun Sung Sizang Lai\tInternet Speed khan Tawng →


url: =Mihing taktak leh a maban. Agelh - Dr. Do Sian Thang - Laibu Saal\nHome > Thuluui/Articles > Mihing taktak leh a maban. Agelh - Dr. Do Sian Thang\nMihing taktak leh a maban. Agelh - Dr. Do Sian Thang\nThu paipih: Mihing taktak leh a maban\nAgelh - Dr. Do Sian Thang\nPasian’ liatna leh mihing thupina\nNa ngaihsut tham ding-in bang hilel a, na phawk tham ding-in mihing’ta bang hi lee ahi hiam? Ahi zong-in, vantung mi sang-in a neuzaw deuh bek-in na bawl a, minthan’na leh pahtawina nangmah in na guan hi. La 8.4,5\nTua ahih ciangin Pasian in ama’ lim bang-in mihing piangsakin, Pasian’ lim bang in amah a piangsak hi. Amah in pasal leh numei a piangsak hi. Pian 1.27\nTOPA Pasian in leilak pan a leivui tawh mihing bawl a, a nak sung-ah nuntakna hu sang suk hi. Tua mi pen leitung nuntakna a nei mihing hongsuak pah hi. Pian 2.7\nPasian in mihing mawkmawk hilo-in mihing taktak ah ding-in hong piangsak hi; thamlo-in hong piangsak kik kik hi.\nI nuntakna-ah gamtat hoih a nei ding-in a hongbawl ihi hi. Ef 2.10\n…eite a khangcing suakin, Khrih’ cingtaakna ciang I banto ding hi. Ef 4.13\nMihing taktak ahi ding-in Zomite in thu-dapphah ih nei hi; tuate lak-ah nihte in: Tual thukham leh vaphaul lim ahihi.\n1. Tual that kei in.\n2. Na nu leh na pa zahtak in.\n3. Zuau thu gen kei in.\n4. Gu kei in.\n5. Mi’ zi mi’ ta tungah khial kei in.\n6. Mi’ neihsa tungah tatsia kei in.\n7. Mi’ neihsa duhgawh kei in.\n8. Pau pha kei in.\nZomi hihna, khami hihna leh thumanna; hih thumte kikhen loin tonkhawm hi. Mikhat in ama’ lawmpa;/vengpa’ tungah a thuman na in ama’ tungah a thumanna ahi masa hi. Ihnu ihpate in tual sungah guktatna theilo uh hi. Kumpi sangnaupang masate in tual sungah lai-etteh cihte theilo uh hi. Hih guktatna leh lai-ettehnate pen tuaksuak/innteek ahi kei hi; lengla ahih man-in, a ciahkik kulding hi. Tapidaw kimkhatte in a hawlkhiatding dawi pen guktatna leh lai-ettehnate hipelmawh ding hi. Thamlo-in pulepate in zudawn mawkmawk lo uhhi; a dawn lehlah thupi lapi lelkhawm uh hi: lei leh ha pokhawm a kipeh hun ciangin a kilemkik nading in zu kilupin dawnkhawm uh hi. Khangthakte in kito nading in dawnkhial uh hi; tua in tualsuak hilo hi; lengla ahih man-in ama’ innlam a zuatkik kulding hi. Zomi piangthak kimkhatte in ahawlkhiatding uh dawi pen zukhamna leh kitotna cihte hipel mawh ding hi.\nTuhun ciang in model kinakzat mahmah hi. Ei’n zong model khat, David zang leeng. David pen mihing taktak ahi hi. Mihing taktak ahih man-in a thanem zel hi. [ Bathsheba khialhpih]. Mihing taktak ahih man-in thahatna ngen nuam hi; [hong sil in]. Mihing taktak ahih man-in lungdam takin Topa’ na sem hi;[ La 100]. Mihing taktak ahih man in hihzo hi. [David in a tulsawm in that]. Mihing taktak ahih man-in zawhna bek hilo in lelhna zong thuak hi [ a tapa in lehpei hi]. Mihing taktak ahih man-in kiniam khiat hi;[ eite pen leivui ihihna a phawk hi]. Mihing taktak David in Pasian’ liatna leh mihing thupina a sinden hi. A sindenna hangin: Pasian’ thu pomzia lui a thak tawh a laihngam hi [ 1 San 21.1-6]; sihna pomzia lui zong a lumletngam hi [2 Sam 12]; thuneihna’ laigil zong a kalhkhiatsak hi [2 Sam 23.13-17]. David in mihing taktak hihna bulpi na len kha hi. Tua in mihing pen leivui ahih lelna, Pian 2.7; tua mihing pen Pasian in amuan mahmahna thu, Pian 2.15 ahi hi.\nNgaihsut ding in:\n1. Mihing mawkmawk’ pianzia kimkhatte gen/gelh khia dih ni.\n2. Vaphual – ciamtehna tawh mihing taktak a kisuak thei ding hiam?\n3. Singlamteh ciamtehna tawh a kizom theiding hiam?\nMihing taktak in Pasian’ liatna tawnin ama’ thupina a theician hi. Tua bangin mihing taktak in ama’ mabante a zom toto ding hi. Ama’ mabante namngah suah in isin ding hi. Tuate in: khantohna, pilsinna, cidamna, kimlepam kepna leh kizopna, cihte ahi hi.\nMk 16.7 Note tung ah hong gensa bangin Galilee gam amaute’ mai-ah pai hi; tua lai ah amah na muding uh hi ……..\nMihing in akikhen theilo, a kibanglo namthum kigawm hi: tuate in, kha, lungsim, pumpi, ahi hi. Mihing taktak in kha, lungsim, pumpi, kalkim tak in a khangto ding hi. Khatvei lai-in singkung namli a om hi. Thkn 9.8-13 sim in. Olive kung, biakna-tua bek ci hi; kha-mi lua hi. Theikung dangka bek ci hi; haunuam lua hi. Lengkung, nopna bek ci hi; nam kinken nuam hi. Thangling kung, kineih-in zuau-phuak hi; hitheilo pip, hitheimah ing ci hi. A masa thumte in hithei gige, hitheilo ci uh hi. A vekin khangtolo dinmun ahi hi. Tua hi-a khantohna ding-in dinmun kitheih masak kul hi. Tua bang a dinmun kitheih masak na pen paulam pan-in hong pailo-in sunglam pan-in suakkhia zaw hi. Khantoh nading-in mihing taktak hihding kisam hi:\nNopsakna a hong pia Pasian in na khempeuh ah siangthona leh kicin’na hong peahen la, na kha uh,na nuntakna uh, leh na pumpi uh hoihtak in hong kemhen la, I Topa Jesuh Khrith hongpai ciangin mawhna kaht zong anei hetlo ding in hong bawl ta hen. 1 The 5.23\nNa Topa Pasian uh, na lungsim khempeuh, na nuntakna khempeuh, na pilna khempeuh, leh na thahatna khempeuh uh tawh na it un. Mk 12.30\nEite’ khantoh nasepna ah: sumzuak, sumzonna, mawtaw nasepna lam leh lokhawhna gan-khawina, cihte ihsin ding hi.\nEimau leh Ih mipih ih sapihte hong sialnek,zuautana leh duhhawpna tawh sumzuak sumzonnate ih Pasian tading hi; eimau leh ih mipih ih sapihte hong tawisangthei citna leh thumanna tawh sumzuak, sumzonna lam ih manawh tading hi.\nSumzuakna leh sum zonna lam :\nA bulpi inah : a-van leh a-man, a-maan ding ahi hi. Hih san-ah kihuhtuah, phatuam – khawm, cihnopna ahi hi. Tua’h a ki-nga zuakna leh zonna in mimal pan-in milom khantohna lam ah hong mualsuahpih ding hi. Lai Siangtho sinna azo ding khat in sumbuk vanzuak mah sepsawm hi. Asin maa sing in asin zawh-a sumbuk nasepna in muibun zaw ding hi: vante siangtho ding hi; tehnate zong man zaw ding a vanman zong kituak zaw ding hi. Gentehna Credit Union, Credit Cooperative cihte. Tapidaw sumbuk sumzuak sumzong khempeuh tua dan-in hiding hi; banghang hiam cihleh kha thu in tua sumzuak sumzon nasepnate sung ah gamtang in a om khinzo hi.\nMawtaw nasepna lawm:\nHunman henla, zatep ken, khaini muamken, ci-a alaisuan bang in kizui pahleh hoih hi. Banghang hiam cihle kha thu in tua mawtaw nasepna sung ah gamtang in aom khinzo hi. ZTC ah ka om hun lai-in mipi-mataw kizui zawzel hi; thu ngen in hong kisawl zel hi. A ki puahpuah mawtaw te in apuakzah dingval pua aa mihing le van thuap 3/4 bang hazel hi. Thu nget keikai mah ahi hi; Pasian in hong ngak ngeungau himai! A taktak in cileng, sumzuak sumzon na ah meetna le supna atonkhawm ding hizaw hi. Thna 11.1,2; Mat 6.21,33\nIhmual ihguam kolhsak keusak in kialgim anamsak kumsim lothaklak hunlui lokhawh dan ipaisan tading hi; Zogam akeusak hunlui lokhawhdan nusia in Zogam ahingsak thei hunthak lokhawhdan, SALT I Sloping Agricultural Land Technology ima nawh tading hi.\nKumsim lothak lak lokhawhdan izat man-in I ngaihsut dan I thukaihdan mahmah kipthei lo in tai kawikawi-in vakvai-in aom hi zungthuk kha theilo hi. Hihthu telcian lo hihang; telcian lopi in tampi hilhnuam hihang. Jesuh inbel: vantung ki-uk na pen lolai-ah a kisel sum tawh kibang hi,ci hi. Mat 13.44 sin in, sangpang Johnson kidong ngei hi: Topa aw, Zogam ah Zomite cikciang in annkhing khamthei ding uh ahi uh hiam? Johnson in dawngkik hi: Zogam-ah Zomi BA te in lokho aa aom hunciang in annkhing kham in na om ding uh hi.\nIhhuan sung ihlo sung aa annkung singkung hong suksiat sak gankhah zau hunlui gankhawi dan ipai san tading hi; ihhuan le ihlo ann hong nektum sak hunlui gan khawidan nusia in ann khing hong khamsak zaw ding hunthak gankhawi dan SALT II, Simple Agro-livestock Technology imanawh tading hi.\nLokhawh gankhawi nasepna thu ah GRET makai nu Ms Murielle Morison in lamdang asak mahmah thukhat om hi: Zomite in atai theilo ding ahuan alo uh khih in, ataithei ding agan te uh khihlo uhhi.\n1. Sumzuak sumzon nasepna leh lokhawh gankhawi nasepnate ah kha thu gamtang in a omzo hi, ci’n na sang thei/kei hiam? Bang hang hiam?\n2. Khantoh nading in van [kha] thu mah hiphot hi, naci hiam? Lei thu mah zong kul hi, naci hiam? Banghang hiam?\nMipil Solomon in kham sangin pilna hoihzaw a, ngun sang in thutheihna deihhuai zaw hi, ci hi. Pau 16.16. Pilsinna in nopsakna leh diktatna tawh mite a omkhawmtheih nading a tum hi. Khialhna peel in hoihna pom hi. Mite’ hihzawhna akal hi. Telsiam sakin khensiam sak hi.\nZomite in telkhial ngei hihang; 1 Kor 1.27 sim leeng.\nAhi zongin Pasian in mipilte a maizumsak nading-in mihaite hong teel a, mi thahatte a maizumsak nading-in mi thanemte a hong teel hi.\nTua’ thu laigil in Grik mite’ pilna leh Jew mite’ hanta, leh Khrih leh ama’ singlamteh thu ahi hi. Tua thu laigil sang-in laimal leh kammal ih tekkhial kha hi. Tua banga teelkhialhna hang in zuau-in, gu-in, ki-om a cihmawh vai-in a piang bangbang phamawhsa lo-in sem-in bawl-in ki-om hi.\nEden huan-ah nuntakna singkung bek hilo’n a pha leh a sia theihna singkung zong a po hi. Pian 2.9. Nuntakna a nei khempeuhte pen mipa’ cih bangbang a min hi pahpah hi; 2.19,20. Tu hun: Eden khit hun Post Eden ahih man-in min phuah hun hinon loin min theih hun a hita hi. Solomon’ mintheihdan nasia-in lamdang hiven!\nAmah in Lebanon a om taamtak a kipan phungmai a po puknahte dong in singkung thu a gen hi. Amah in khelli nei ganhingte, vasate, a bokvak ganhingte leh ngasate’ thu a gen hi; 1 Kum 4.33\nSin lopi-a hilhhilh te pen khawlphot in sin-in hilh leng, eimah leh ihmi ihsate damtuam zaw ding hi. Banghanghiam cihleh pilsinna-te ah Topa kha in nasem-in a om khinzo hi.\nKhangno makai khat in: Zomite leitung pilna kisam zawmaw, biakna pilna? Ci’n hongdong ngei hi. Biakna pialna tungah aki nga leitung pilna kisam mahmah hihang, kaci hi. Kha lam-ah ihsuan ihmuan Paul in kha thu leh pilna siamna thu, ki-unausak hi. Rom 12.1, spiritual= reasonable. Lungap laitak-a biakpiakna sang in lungven laitak-a biakpiakna mah hoih zaw hi. Give of your best to the master, cin la isa ve; 1 Tim 4.12 sim in.\nPilna namnih hilo in khat bek ahi hi. Thu ummi tading in Lai Siangtho sang gamtatzia leh leitung kumpi sang gamtat zia,ci’n gamtatzia nam nih a kikhen kei hi.\nTopa zahtakna in pilna kipatna hi a, Pau 1.7a. Pilna phel nih ihsuah khialkhak pen pumkhat pumkhat suaksak kik le hang, tua pilna in siamna suakin tua siamna in eimah leh ihkim ihpam khantohpih theiding hi. Sumlepai zon ma-in pilna zong masa ni.\nHauhna pen pilna in makaih henla, pilna pen Pasian zahtakna ah kibulh ta hen.\nC Thang Za Tuan in hih bang-in suahkhia hi:\nZanni-in neihlelam kithupisak in tuni-in pilna siamna kideihzaw;\nZanni-in kimakaihna kithupisak in tuni-in kipattahna kideih zaw;\nZanni-in a tam theithei kithupisakin tuni-in a hoihtheithei kideihzaw;\nZanni-in makaite zahtak ding kithupisak-in tuni-in a zahtakhuai, a muanhuaihih ciatding kideihzaw.\nPilsinna a tha neem-lai aa leh a lauhuai mahmah thute main gat hihang; tu in khantohna lam [project] tuamtuam laang mahmah hi. Sin masa lo-in ahkl thu tawh lo-in:\nPawlpi makai nasep pen maizum huai hi; sangsia nasep zong hehpih huai hi; sumbawl sumzuak zong zong lauhuai hi; project nasep zong AIDS natna ahi hi.\nThu tawh a semte pen midangte’ phattuamna hiding-a thulo tawh a semte pen amaute’ phattuamna ek mah hiding hi. Mk 10.45 sim lecin.\nIhtu ihtate’ nuntak lamtam kituahna-ah lamdawt a tawnsak lai-etteh-a lai-onna nate ihpaisan tading hi; ihtu ihtate lamkabom panh lamman atawnsak tunglam pilna leh leilam siamna a pia thei pilsinna lammah ihmanawh tading hi.\n1. Pilsinna thu ah biakna lam, leitung lam, koi zaw in, Zogam Zomite hong damask baihzaw ding hiam? Bang hang hiam?\n2. Eden hun, minphuah hun; Eden-khit hun, mintheih hun; cihthu leh tuhun Zogam Zomite’ min phuahna leh mintheihna-te bang ci’n na mu hiam?\nPhawk: In Man We Trust A kidahluah Lai Singtho-upna phel-lang-khat!\nZomite’ kiangah lungdamna thu hong hilh masa sangmangte lakah khat East pen Zato mangpa ahi hi. Ama’ ciamthena diary sungah hihthu aom hi: tu ni Pasian thu kahilh kawm in cina vekpi 150 ka bawlhi; gim taktak ing. Tua kawmkal ah khuami te in pawi bawlin dawn in lamin om uhhi;tua danin dawndawn mawkle uh zu in nelum khin taktak ding hi: Burma Manuscript, 09 03 1910, Mualbeem. Tua zawh kum 40  ciang in EE Sowards in Zomite kipumkhat nading aa hong geelsak thu thum im aa khat in cidamna lamsang mah a hipah hi. A cil-in kha thu mahmah in pumpi damna ding in nasem-in gamtang khinzo hi, cih thu ih phawk ding hi.\nCidam nading in kidal kholhna mah thupi pen hi. Zomite in zunbuk, ekbuk limtakin bawl lehang kicidam zaw ding hi. Cidam nading-in huangsung huangpua innsung innpua siangtho sak-in pumpi tung nate zong siangtho sakding kisam hi. Cidam nading-in Zomite in ih thupomzia mahmah ih laihkul ihkhelkul ding hi. Eite in ta pasal deihzawkna nei in ta numeite pen pilna sang kahsak sawmlo hihang. Thamlo in numeite pen nausuak set in zangin nau-inn awng sak khol lo hihang. Pilna theihna omkhollo ahih man-in naukepdan siamlo hihang. An nek tuidawn mahmah zong vitamin kicing khollo ahih man-in natna dalnang haksa hi. Tua ahih man-in numeite lapsang kul hi: tua hileh pillah man a natna, siamlah man a natna, sum deihluat man a natnate ihdal zozaw ding hi.\nCidam nading hong nawng kaisak khat pen ta tampi neihna ahi hi. A tawm pen-in tate khatlehkhat kum nih pan-in kum li kihal leh hoih hi. Zomite in cina gimte hopih nuamse in umcihgawp thei hihang. Hih in pil-loh natna nam khat ahi hi. Eite in hong makaih-a hong ompih ding tuaksuak zato mangpite ih kisam hi. Cidam nading in misi kepdan zong ihsin kil laiding hi. Mihing taktak in misi a melhoih lai mah-in a tuhpah nuam hi. Cope tonu in: Cope topa abei khit a melsia ka muh sang in a cidam lai-a a melhoih pen mah ka mitkha ah luaisak den nuamzaw ing, a ci hi.\nKe’n zong hih bangin na ci ing; ka sih ciang in zan khat tungsiah hong kitutpih loding hi; sa zong kigo loding aa han ohgu kibawl loding hi.\n1. Ngasa thum vei, be-ik nisim in\n2. Sapit tui,nga vei\n3. Kalape, ne nam nitak sim in\n4. Aktui tang nga ciang\n5. Kapi sangin niangtui zatzawk nading in\n6. Niangphan, nisim in; annnek zawh nai khat ciang in\n7. Singgah tuamtuam, mehteh mehgah tuamtuam zatden nadingin\n8. Sathau khiam ding\n9. Zu, za, kunza, khaini, tuibuk, raja, kunpaung, cihte zang loding\n10. Gatui, singgah tui cihte dawn zel ding hi.\nHihte: Zogam-ah a piang vive hi-a sepkhiat ding bek kisam hi.\nTua gun pang tuak ah nuntakna singkung po a, kha sim in gah ahih man-in kumkhat sung in sawmlenih vei a gah hi. A tehte zong natna damna ding zatui in kizang hi. Mang 22.2\nInnkuan sung minam sung ah kha leh pumpi khenna, kha sim in kha bekbek, pumpi maimai; tua bang a theihloh natna te ih nungngat tading hi. Innkuan sung minam sung ah kha nuntakna leh pumpi nuntakna a nih in ton khawm; van malep innkuan nuam; tua dan-a theihcian damna lammah ih maingat tading hi.\n1. Mihing taktak hihna [thumpomzia] in bangci bang in cidam zawkna piangsak thei ding hiam?\n2. Cidam zawkna ding in bangci dan-in a cidam an le tui organic food ih ngah thei ding hiam?\nPhawk: Nutrient Cycle Suah-Zang-Sia Peivial\nKimlepam a kemding in Lai Siangtho in honghilh hi: Pian 2.15 Kimlepam kho-in a kem ding in Topa Pasian in hongsawl hi; ut le utlo thu ahi kei hi. Khristian kimkhatte in kha khanlawhna thu ah Adam hangin mimawh hihang, ci’n kinak hilh mahmah uh hi. Tua pen tunsa in ki kemden hi; kihongkhia khalo ahih man-in, misiangtho tampite a-nin kimlepam sung ah ki gamtang den hi. Mi Siangtho kimkhatte’ tatna hangin kimlepam nin in sia hi. Mithak ahkl mihing taktak in kimlepam a thaksak ding hiven!\nNB ; Heb. Ruach―sprit―wind\nVan lam-et na lei lainat-na ahi hi.\nNa sanglen sawm leh saupi taiphot in.\nKhapi tung pan-in ih tenna leitung a kimuh teltheih ciang in ih leitung in neucik hi-a dopkul hi ci’n ki phawkthak hi. [ apollp mission to the moon 1969 July 20 ]\nMeikhu khansakna sanga lauhuai zaw mawhna om nawn ding hiam?\nMeikhu kiamsakna sang a manpha zaw om nawn ding hiam?\nUN-1972-WED a kici kimlepam ni kiphuankhia hi. Thu paipih motto tunai- a kimkhatte:\nMeikhu kiamnang tum dih 2008\nGammang tulak: honghuh hongkem kimlepam 2011\nKimlepam damask khantohna 2012\nNgaihsun―ne khawm―khol in 2013\nSangmang Cope in hong bawlsak laisimbu te lak ah thulu khat a om hi:\nLokhawhna in leitung nasepna ka lianbel hi. SALT I,II,III\nMawhna namthumna leh gupna namthumna:\nIhtui kangsakin ihgam kei sak aa, khuahun zong asiasak den sing motphukna le gammot hal nate ipai san tading hi. Kial gim anamsak sing motphukna le gam mothal nate nusia in Pasian khutma a langsak ding hunthak kimlepam kepzia SALT III, Sustainable Agroforest Land Technology ima nawh tading hi,\nKimlepam hoih eimau’ tuam : tawtawng tanpho doh ahkyu [ laisuan te zong manpha hi]\nGamkeu, leikolh, lo ante tolh;\nSinglo’n leitang, hawkluang pahlian;\nSingkung nim leh, khuahun zong lem;\nGamhing leinem, gam lei etlawm;\nMualle guam hing,ciktui phul tuam;\nSum ngo sum san, tulak pan piang;\nGamlei et-lawm, ganhing kilawm;\nGamsa vasa, tulak nuamsa;\nSing nim dildial, tawldam lungnuam!\nKum 100 cin Jubilee thuciam nambat kua-na: ZOLUS 14/2010 Zomite leh I maban\nPasian’ hongpiak Zogam nuampi mei halna leh man nei lo aa singphuk na tawh siatsuah lo in singkung lopaa, nuntakna nei ginhing teleh huih le tui te ciing in, kem in, puah ning, zuun ning, ci-in hihlai mun ah kaki ciam hi.\nTulak eka khat, nikhat, meikhu 2000 cft huupin, huihsiang 1500 cft paai hi. Mi 1, kha 1 : meikhu huup-ding huihsiang pia-ding, singkung gol 4 kisam hi. Sapphulip kikap lum zel aa miksi le leikha tamta hi. Vasa tui-hun le singkung-ci kiat hun in gam hal mawhna kibawl nuam diak hi. Tuate in thei gah, hai gah tawmsak hi; lo-an vasa an asuak sak hi.\nPasian in leitung mimal kim aa ding hong koihsak nisa dal-phekhual ozone layer: khangto- sa gamte’ setzung khua le khangto-sa gamte’ gamhal, lohal khu in paasak, vangsak hi. Tua man-in iteenna leitung lum semsem in khua hun kikhel siat hi: global warming & cilimate change! Kimlepam a ding kisam meikhu 0.035 % hibek-a tu in 0.055% phato ta hi; hihdan hileh 2030 kum ciang in 0.063% tungto thei ding hi.\nSide A pan in Side B lam ah!\nPasian thupomzia I et phat kulta hi: tatkhiatna thu redemption ihilh isin mahbang in piansak na thu creation zong ihilh isin mahmah kulding hi. Tua pen side A pan side B ah! kaci hi. Mithak in leitang thaksak hi. Leitang le minam kikhen theilo hi. Pasian’ minam le ama’ kimlepam tonkhawm den hi.\nNang pen aki nusia azubah hong kici nawnlo ding aa, na leitang pen gamkhing shamamah kici nawnlo ding hi. Nang pen ama tung ah na lungkimna om Hephzibah hong kici ding aa, na leitang pen a Kitenpih Beulah kici ding hi. Banghang hiam cihle nang tung ah Topa lungkim a, na leitang pen a kitenpih zi tawh kibang ding hi. Isa 62.4\n1. Zogam kial gim nam! lo-no lam ah zuanleng baihlam zawlo ding hiam? Banghang hiam?\n2. Mithak in kimlepam thaksak theiding in na ngaihsun hiam? Banghang hiam?\nKizopna lam: leilam ahi-a vanlam ahi zongin khang- manlang hi. Kam tawh laitawh limtawh set-tawh huihsung ah cihbang in kizopna aom hi. Apoi mawh khat omhi kamtawh kizophun lai-in vaphual lim ahi ki lainatna cikzaw aa, huihtawn aa kizophun ciang in tua kikhualna dau-zaw mawkhi. Banghang hiding hiam?\nManlan na in lawpna hi-a, sihtheihna zong ahi hi.\nWe have been trained tobe successful [efficient]; but we have not been educated to care and love [ effective]\nIhsiamna zah in ki hoihzo nailo hi; cihding dan ahi hi.\nNau ngek na sil ciangin nau silna tuibek paaikhia in; nau ngektawh paaikhawm ke’n kici veh aw. Tau bang ding in kizopna lem nasepna peuh ah kha thu in gamtang in a omzo hi.\nA sung apua kizopna hong nawngkai sak nekngian siamna nam pawl ihnung ngat tading hi. Asung apua kizopna hong muibun sak hoihna ciimna nampawl I maingat zaw ding hi.\nZomite zong kizopna lamsang ah ngongtat theizel uhhi. Maitang kituah lah ki ngamlo; lai tawh, huihsung tawn in kitawng thapai thei zel uhhi. Manlan na ahi tua siamna pen hoihna in azuih kei le, lahuai hi; hunthak tualthat na khat hithei kha ding hi.\nLai Siangtho in ahihleh limtak in hong hilh khinzo hi: tua in vanthak le leithak thu ahi hi.\nMothak khat a pasal tawh aki tuahding in aki zeem bang in vantung Pasian kiang pan khuapi Siangtho ahi Jerusalem khua thak ahong paisuk kamu hi. Mang 20.2\nTua Thu mihing hongsuak in kote lakah hong om aa, Joh 1.14\n… a dawn in vantung aban ding tausang khat lam in, eite’ minthan’ na ding khat bawl ni. Pian 11.4b\nZomite’ van-lam etna in lei-lainatna kiamsak ahi tam? Lai Siangtho’ hihcian bang in hileh Tapidaw kimkhat te in amau’ lam et Jerusalem khuathak tawh kipelh thei kha ding uh hi; amau’ Topa tawh zong kituak kha-lo thei laiding uh hi.\nKhanglui te-in van leh van ki nam! Lei ka nu van ka pa, naci uh hi. Khuaknei-set in vantawn in nasem hileh meikhu kiam in kimlepam’ mel hoih mahmah ding hi. [mother nature should love cyberspace: working, reading and shopping online will save fuel and preserve forest.]\nZogam sung ah zangtam tawmlua naci kha ding hi; leitung gam tuamtuam aa piangte Zogam-ah kituak kim khin hi. Tua hi-a Zomite in: leitungbup ahuam ding zah in ngaihsun hang-a ei mau’ tualsung a gamtang-siam leeng! [to think globally, to act locally]\nNgaihsut ding in\n1. Kizopna lam nasepna ah siamna leh hoihna lutaw lukawng cihthu bangci in kizom in aom thei ding hiam?\n2. Kizopna lam leh kimlepam lai natna; hihte bangci in aton khawm thei ding hiam?\nMihing taktak le ama ban, atom in isin khin zo hi. Amah in vanmi hi-in lei-mi zong lah ahi hi; amah in van-lam en in lei- lainat hi. Amah in khua-mi hi-si, sa-mi zong hi-si hi. Tau hi-a kha le sa, van le lei khenlo in gawmkhawm hi. Amah in mihing taktak ahih man-in ama’ kimlepam akhantoh pih nuam hi. Amipih te tawh aki lamdang nate sang in, aki bat nate amasa sak zaw hi. Kawl te-in sa vut ne ye acih uh: ann nek tuidawn puansilh nintak omna khawlna cihte ah mihing taktak in sem in bawl in a om hi. Khat lam-in: amah in hih leitung mahmah ah nuntakna cingtaak tawn in ama’ lam-et ahi vantung nuntakna atelcian nuam hi. Ama’ nuntak-tawm theihna hang in midang te zong ahuh zawh sawm hi. Mihing taktak in singlamteh thu laigil leh tualthukham le vaphual’ ciamtehna te aki-unau sak thei hi. Tua hi-a atul theilo sunglam hoihna mah! Aci-nuam zaw hi. Amah in mihing taktak ahih na hang-in khawlna fullstop cihlam sang in zomlai comma cihlam alunglut theizaw hi.\nKimlepam Lainatna Thu (Ecology & Environment Concern) Laibu Pasian Thu Singkung lopa Lui leh Mual te Thu Thuluui/Articles\nItem Reviewed: Mihing taktak leh a maban. Agelh - Dr. Do Sian Thang Description: Rating: 5 Reviewed By: Cinpu Zomi


url: =Maangmuhna 8 | Siantongluan\nTuuno in ciamtehna sagihna a hon ciangin vantungah nai lang sung bang kidai dide hi.\nTua ciangin Pasian mai-ah a ding vantung mi sagihte ka mu a, amaute tungah peengkul sagih a kipia hi.\nTua ciangin kham kibawl paknamtui kuang a tawi vantung mi adang khat hong pai-in biakna tau mai-ah a ding hi. Pasian mite in thungetna-in a zat paknamtuite tawh hal beh ding leh tokhom mai-ah a om kham kibawl biakna tau tungah piak dingin amaute tungah paknamtui tampi tak a kipia hi.\nPasian mai-ah a ding vantung mipa khutsung panin paknamtui khu leh Pasian mite thungetna van lam manawhin kizialto hi.\nTua ciangin tua vantung mi in paknamtui kuang la a, biakna tau panin mei-am la-in a sungah a koih khit ciangin leitungah lawnsuk a, nakpi takin van gingin zin ling a, khua phia-in kek a kia hi.\nTu-in peengkul sagih a tawi vantung mi sagihte a peengkul uh a tum dingin hong kithawi uh hi.\nA masa vantung mi in a peengkul hong tum a, gialpi leh mei, sisan tawh kihelin leitungah a kiasuk hi. Leitung sehthumsuah sehkhat, leh lopa hing sehthumsuah sehkhat a kangtum hi.\nA nihna vantung mi in a peengkul hong tum a, mual lianpi tawh a kibang, mei in kangin a kuang zuazua khat, tuipi sungah kilawnsuk hi.\nTuipi sehthumsuah sehkhat sisan suakin, tuipi sunga om ganhingte sehthumsuah sehkhat si a, teembaw sehthumsuah sehkhat a kisia hi.\nA thumna vantung mi in a peengkul hong tum a, vantung panin aksi lian khat meikuang bangin hong kiasukin gunte leh tuinakte sehthumsuah sehkhat tungah a tu hi.\nTua aksi a min Gamsai hi a, tui sehthumsuah sehkhat gamsai tui suak a, tua tui khasak ahih manin a dawn mi tampi tak a si uh hi.\nA lina vantung mi in a peengkul hong tum a, ni sehthumsuah sehkhat kisatkhia-in, kha zong sehthumsuah sehkhat mah kisatkhia a, aksi zong sehthumsuah sehkhat mah kisatkhia ahih manin a taanna uh sehthumsuah sehkhat ciat a bei hi. Sunin hun sehthumsuah sehkhat tang khua vaklo a, zanin zong hun sehthumsuah sehkhat tang mah kha leh aksi taanglo hi.\nTua ciangin ka khuadak leh vankim lai-ah muvanlai khat a leenkawmin nakpi-in ham a, "Vantung mi adang thumte in a hong tum lai ding peengkulte hangin leitungah a teng mi tungah gimna, gimna, gimna lianpi hong tung ding hi," a cihna ka za hi.\nKhang Thangthu Masa\nKhang Thangthu Nihna


url: =Innkuan le Pawlpi | Zomi Angvaan\nInnkuan le Pawlpi\nInnkuan sung gina, khangto deuh icihte enleng Pa pen a picing kei phial zongin, a zi le tate'n innkuan lutang in Pa hi cih thei aa, Pa pen a picing, azahtak baang takin a bawl innkuan pen a khangto pah henhan keizongin, kiamlam manawh lo uhhi cihpen mipilte muh khiat ahihi.\nNu penin innkuan sungthu vanzo zaw khamah ding hi. A vanzo zongin, innkuan Pa pen Pa ahihna taituanlo aa, Pa dinmun zo keiteh cihdan tuamtuam tawn innkuan Pa hi na pi, Pa bangin a bawllo a simmawh bawl vatvat innkuan pen a tate mihai a suah pahloh uh hangin, a mailam uh kiamlam a manawh innkuante ahi uhi kici hi.\nPawlpi ; Pawlpi in cingin cingta keileh Siampi in i laksa a ki apsa khat pen Siampi pa a zahtak pawlpi pen khangto hi. Mipi nautang ten Kha khat in E.g; $2500 angahleh Siampi pa in tua nuaizaw a ngahleh pawlpi cidam omlo hipah hi(Ahi zongin pawlpi member phazah inzong saihi). Sawm Ah Khat panin Siampi khasum ki pia ahihi. I piak khit, biakinn ah 1/10 a ki ap khit a ki pan Pasian tungah a ki ap khin hipah hi.\nSiapa thunget hong pai ngei kei, nipi sim aa Pulpit ah thugen bek hi. Vai zong hong vanpih zo taktak kei icih aa, Kha sumvai tawh a vau bawl pawlpi pen Pasianin na gum vetlo hi. Siampi pa in hih theina haulo himahleh pawlpi in i laksa khat ahimanin a ki lawm ciang khat Khasum pia in, a lungkim sak pawlpi pen cidamin, khangto lam manawh hi. Pawlpi mi sung panin na sep hoih, pil tung tuang ki behlap zaw hamtang hi. Tuapen Pastor te sep/seploh hangzong ki tuanlo, Pastor te i lungkimsak manin Pasian zong lungkimin Pawlpi sung cidam khangto zaw hamtang hi.\nThukhupna; Innkuan sung, Pawlpi sungah Pa bel, Siampite a lungsim uh cidamin khamuang photphot leh innkuan sung, pawlpi sung ki cidamin, ki khamuang aa, khantoh lam manawh zaw hamtang hi cih i tel ding thupi hi. Pilman Haiman, Hauhman Zawnman in Pasian in kuamah tonpih lo hi. Lungsim tawng a en Pasianin ih lungsim tawng panin a pai khia i lampi zuih ding ciat na khung pah hi. Bang lampi hong zuisak leh ih ut hiam?\nThang Thawn Tuang Guite 7:09:00 AM\nGUITE TANG THU (History of Guite)\nGUITE TANG THU (History of Guite) Thu masa: 1. Songthu leh anaunu Nemnep kiteng: 2. Nemnep in mang lamdang man: 3. ...


url: =Gam 40 val in sim ding :: ZOMI DAILY\nposted on 9 September 2014 at 11:16 pm Lomkholna: CinNgaih, News, World\nUS te malak na ahi, IS te sim nading ah gam 40 val in pan pih ding cihi.Australia,Canada, French, UK,UAE te in mipi thei ding in genkhia khin hi.Demark, Finland leh Japan te in ahih leh gal kido na sung a aki zangding zatui za ha , nek leh dawn akipan aki sam te huh ding cihi.Arab gam kipawl na gam 22 pan ahih akisam na bang en a do ding cihi.Hih IS te bang cih do ding (game plan) cih tawh ki sai Obama in i gen ma tuni in, Kerry in Saudi Arabia gam leh Jordan gam te ah pai in thu genpih ding hi.IS te dodan ding tawh kisai in ahih leh Obama in zingciang (wednesday) ni ah gen ding hi.Ahih hang in 2001 kum lai a Iraq gam asim bang in, leilam galkap zang in sim ziahziah sawm lo hi.John Kerry gen na ah manlang tak in sim lo dimg cihi.Kum 2017 ciang zo ding ci in gen hi.\nUS te in vanlam pan kap a huh na tawh Iraq te in a tui dal na pi uh(dam) IS te khut sung pan lakhia thei uh hi.Hihin a mau a ding mun poi mawh mahmah khsat ahihi.A zenzen in IS te khut sung ah tung in hi leh khuaphe tha leh lo tui lak na lam ah haksak na om thei dingban ah , hih tuidal na susia uh hi leh khua tampi tak tui in tum thei ding cihi.Iraq PM thak pa ahi Haider al-abadi in ama nasep pih ding in Sunni, Kurdish, Shi’ite minam te thu neih na hawmdiam diam hi.Obama in zong ph. tawh hopih pah a, Iraq gam mun 3 ah mun 1ngah ahi IS te sim na ding ah zong thu hoih hi cihi.\nRussia deih thau tawi te leh Ukrain te in deih bang lian din ah om thei nailo hi.EU te in Russia te sumlei sum zawk na lam ah ana sia zaw in khak tan sawm lai uh hi. Hih thu hang in Russia te lung kim lo uh a, tua bang nong bawl uh leh ka gam sung vuah van leng leng phal lo ding cihi.EU te deih na in gamgi a letcip te uh khah ding leh galmat te uh ki khek ding , kikap nawn loh ding deih uhhi.\nLiberia ah Ebola natnakhang semsem a, tu zawh kal thum ciang mi atul a in om thei ding ci in WHO in gen hi. Hih natna hang in mi 2100 bang si khin in tua lak ah cidam na lam a nasem mi 79 si khin hi cihi.Tua lai tak in zong hih nat na khoi na ah nasem US mikhat van leng tawh US ah apuak laitak uhhi.\nLondon pan in small arm organization reseach te ii kan na ah Islamic State (IS) thau zat te pen US te bawl ci uhhi.Hih bang a agen thei na uh pen Kurdish te in IS te gal van zat te amat na uh pan ahihi ci in,zani in gen hi.Hih thau te pen Saudi Arabia gam pan a, angah uh cihi.Tua ban ah laidalte (document) te abeisa July ni 10 ah Kurdish te in IS te galvan zat te lak pan man uhhi.\nPrince Williams leh a zi Kate in a nih na tading nei tading ci in lam en mahmah uh hi. Ata masa pen George Alexander Louis pen July22, 2013 suah hi.Hih nau paii na hang in pi uh ahi, kumpi nu Elizabeth 2 na lung nuam sak hi ciin, thu nei te in gen hi.Hih bang in nau paii ci a kumpi inn Kensington pan a gen na hang in Cambridge ukpi a hi Williams leh azi Kate te lungdam mahmah uhhi cihi.\nIndia leh Pakistan gam ah kal khat sung guahzuah na hang in tui khang, lei cim , inn ki cip na hang in mi 300 bang si ding cihi.Pakistan gam ah Punjad state bang nasia deuh in, lolai an kung te tampi tak kisia hi cihi.Hih thu hang in Pakistan PM Sharif leh India PM Modi te in amun ah pai pah thei uh a,a kisam bang bang huh na te piading in Pakistan PM kiang ah gen hi.Mitam deuk a sih na pen Kashmir hi in, mi tampi tak in hotkhiatna nasem uhhi.\nUS te in North Korea tekiang ah US mi amat uh mithum te asuaktak sak na ding in gen uhhi.Tua teng lak ah khat ahi Mathew Miller in tukal in athu kisit ding ci in Pyongyang pan gen hi. Adang nih te ahi Kenneth Bae leh Jeffrey Fowle te ahih leh sep.14 ni in thu kisit ding cihi ci in Sunday ni in state media ten gen kjiahi.\nUS open tennis chiampion pen Cillic in ngah hi.Croatia Cillic in Japan pan Kei Nishikori pen 6-3,6-3,6-3 in zo ahih man chiampion ngah hi.\nIHMUT THEIH NA’NG\nNa ihmut thei na’ng: Na ihmut theih na ding in lothaangkaang leh salad teh zan in ne le teh ihmu thei ding hi teh.\nSept.8, a kimawl khit te sa azo leh alel te din mun.\nSwitzerlang 0-2 England\nUkrain 0-1 Slovakia\nRussia 4-0 Liectenstein\nAustrialia 1-1 Sweden\nRef:bbc, jpost, the time of Israel, time, 7 day news,the star paper.\nFacebook Group Link http://goo.gl/O3wdWg\nPrevious: A mi kitel ta\nNext: Banglo teng tutna guan (Majoring in minors)


url: =Lawyer HUSSAIN MUSTAFA KHADDAM, Best Advocate in , India. Click here to see Complete Profile details of HUSSAIN MUSTAFA KHADDAM which is listed on Soolegal. Book your Legal Consultation with Best Advocate.\nHUSSAIN MUSTAFA KHADDAM